ΑΠΟΦΑΣΕΙΣ
Αριθμ. 10511
Ίδρυση Προγράμματος Μεταπτυχιακών Σπουδών με τίτλο «Βιολογική Τεχνολογία: Έρευνα
και Εφαρμογές» (Master of Science in Biological
Technology: Research and Applications) του Τμήματος Βιολογίας της Σχολής Θετικών Επιστημών
του Πανεπιστημίου Πατρών και έγκριση κανονισμού λειτουργίας του.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ
Έχοντας υπόψη:
1. Τον ν. 5128/2024 «Ρυθμίσεις για την Ψηφιακή Εκπαιδευτική Πύλη και το Ψηφιακό Φροντιστήριο, επαγγελμα-
τικός προσανατολισμός στη δευτεροβάθμια εκπαίδευση,
μέτρα στήριξης του εκπαιδευτικού συστήματος στις απομακρυσμένες περιοχές και λοιπές ρυθμίσεις του Υπουρ-
γείου Παιδείας, Θρησκευμάτων και Αθλητισμού» (Α’ 118).
2. Την υπ’ αρ. 65088/7.9.2023 (Β’ 5468 και Β’ 779/2024)
απόφαση της Συγκλήτου του Πανεπιστημίου Πατρών
περί έγκρισης του Εσωτερικού Κανονισμού του Πανεπιστημίου Πατρών.
3. Τον ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερδοσκοπικών πα-
ραρτημάτων ξένων πανεπιστημίων και άλλες διατάξεις»
(Α’ 39).
4. Τα άρθρα 79 έως και 88 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
5. Το υπ’ αρ. 86845/14.11.2022 έγγραφο της Γραμματείας Συγκλήτου για τη συγκρότηση της Επιτροπής
Μεταπτυχιακών Σπουδών του Πανεπιστημίου Πατρών
σύμφωνα με το άρθρο 79 του ν.  4957/2022 (ΑΔΑ:
ΨΔΘΓ469Β7Θ-5ΥΗ).
6. Τον ν. 4964/2022 «Διατάξεις για την απλοποίηση της
περιβαλλοντικής αδειοδότησης, θέσπιση πλαισίου για
την ανάπτυξη των Υπεράκτιων Αιολικών Πάρκων, την
αντιμετώπιση της ενεργειακής κρίσης, την προστασία
του περιβάλλοντος και λοιπές διατάξεις» (Α’ 150).
7. Τον ν. 4975/2022 «Σύσταση και οργάνωση νομικού
προσώπου δημοσίου δικαίου με την επωνυμία «ΕΝΩΣΗ
ΤΕΧΝΟΛΟΓΩΝ ΑΚΤΙΝΟΛΟΓΙΑΣ - ΑΚΤΙΝΟΘΕΡΑΠΕΙΑΣ ΕΛΛΑΔΑΣ» (Ε.Τ.Α.Α.Ε.), ρυθμίσεις για την αντιμετώπιση της
πανδημίας του κορωνοϊού COVID-19 και την προστασία
της δημόσιας υγείας και λοιπές διατάξεις» (Α’ 187).
8. Την υπό στοιχεία 119929/Ζ1/30.9.2022 εγκύκλιο
«Παροχή διευκρινίσεων σχετικά με την εφαρμογή των
διατάξεων του ν. 4957/2022 για τη συγκρότηση, οργάνωση και λειτουργία συλλογικών οργάνων των Α.Ε.Ι. και
των ακαδημαϊκών μονάδων τους, την ανάδειξη των μονοπρόσωπων οργάνων των Α.Ε.Ι. και των ακαδημαϊκών
μονάδων τους και λοιπά θέματα».
9. Tην υπό στοιχεία 135557/Ζ1/1.11.2022 εγκύκλιο
«Εφαρμογή των διατάξεων του ν. 4957/2022 Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» για την
οργάνωση και λειτουργία Προγραμμάτων Μεταπτυχιακών Σπουδών και λοιπά θέματα».
10. Το π.δ. 52/2022 «Ίδρυση, Κατάργηση, Συγχώνευση, Μετονομασία και Μεταβολή έδρας Τμημάτων στο
Πανεπιστήμιο Πατρών» (Α’ 131).
11. Την υπό στοιχεία 108990/Ζ1/8.9.2022 απόφαση
του Υφυπουργού Παιδείας, Θρησκευμάτων και Αθλητισμού «Ρύθμιση των θεμάτων σχετικά με τη διαδικασία
δωρεάν φοίτησης σε Πρόγραμμα Μεταπτυχιακών Σπουδών με τέλη φοίτησης» (Β’ 4899).
12. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
13. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13).
14. Τον ν. 4386/2016 «Ρυθμίσεις για την έρευνα και
άλλες διατάξεις» (Α’ 83).
15. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
20 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 734
21.02.2025 10:46:57
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
ρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15 αυτού.
16. Την υπό στοιχεία 18137/Ζ1/16.2.2023 κοινή υπουργική απόφαση «Καθορισμός προϋποθέσεων και της δι-
αδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (ΑΕΙ) (Β’ 1079).
17. Τον ν. 5029/2023 «Ζούμε Αρμονικά Μαζί - Σπάμε
τη Σιωπή: Ρυθμίσεις για την πρόληψη και αντιμετώπιση
της βίας και του εκφοβισμού στα σχολεία και άλλες διατάξεις» (Α’ 55).
18. Το απόσπασμα πρακτικού (εισήγηση) της Συνέλευσης του Τμήματος Βιολογίας της Σχολής Θετικών
Επιστημών του Πανεπιστημίου Πατρών (συνεδρίαση
2/29.09.2023).
19. Τη θετική γνώμη της Επιτροπής Μεταπτυχιακών
Σπουδών του Πανεπιστημίου Πατρών (συνεδρίαση
59/19.10.2023).
20. Το απόσπασμα πρακτικού της Συγκλήτου του Πανεπιστημίου Πατρών (συνεδρίαση 224/26.10.2023).
21. Την υπ’ αρ. 48690/9.1.2025 επιστολή του Προέδρου
της ΕΘ.Α.Α.Ε., Καθηγητή Περικλή Μήτκα, με θέμα απόφαση πιστοποίησης του Προγράμματος Μεταπτυχιακών
Σπουδών με τίτλο «Βιολογική Τεχνολογία: Έρευνα και
Εφαρμογές».
22. Την απόφαση της Συγκλήτου του Πανεπιστημίου
Πατρών με την οποία επικυρώνεται το περιεχόμενο της
απόφασης ίδρυσης του Π.Μ.Σ., κάνοντας σχετική μνεία
στο προοίμιο της απόφασης πιστοποίησης από την
ΕΘ.Α.Α.Ε. (συνεδρίαση 242/6.2.2025).
23. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ-ΜΙΤΟΣ.
24. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Α. Την ίδρυση και λειτουργία από το ακαδημαϊκό
έτος 2024 - 2025 του Προγράμματος Μεταπτυχιακών
Σπουδών με τίτλο «Βιολογική Τεχνολογία: Έρευνα και
Εφαρμογές» (Master of Science in Biological Technology:
Research and Applications) του Τμήματος Βιολογίας της
Σχολής Θετικών Επιστημών του Πανεπιστημίου Πατρών,
και
Β. την έγκριση του Κανονισμού λειτουργίας του Προγράμματος Μεταπτυχιακών Σπουδών του Τμήματος Βι-
ολογίας της Σχολής Θετικών Επιστημών του Πανεπιστημίου Πατρών με τίτλο «Βιολογική Τεχνολογία: Έρευνα και
Εφαρμογές» (Master of Science in Biological Technology:
Research and Applications) από το ακαδημαϊκό έτος
2024 - 2025 ως ακολούθως:
Α. Ίδρυση Προγράμματος Μεταπτυχιακών Σπουδών
με τίτλο «Βιολογική Τεχνολογία: Έρευνα και Εφαρμογές»
και διακριτικό τίτλο στην αγγλική «Master of Science in
Biological Technology: Research and Applications» του
Τμήματος Βιολογίας της Σχολής Θετικών Επιστημών του
Πανεπιστημίου Πατρών.
Άρθρο 1
Γενικές διατάξεις
Το Τμήμα Βιολογίας της Σχολής Θετικών Επιστημών
του Πανεπιστημίου Πατρών οργανώνει και λειτουργεί
από το ακαδημαϊκό έτος 2024 - 2025, Πρόγραμμα Μεταπτυχιακών Σπουδών (Π.Μ.Σ.) με τίτλο «Βιολογική Τε-
χνολογία: Έρευνα και Εφαρμογές» (Master of Science
in Biological Technology: Research and Applications),
σύμφωνα με τις διατάξεις της απόφασης αυτής και τις
διατάξεις του ν. 4957/2022 (Α’ 141).
Άρθρο 2
Αντικείμενο - Σκοπός
Το Π.Μ.Σ. «Βιολογική Τεχνολογία: Έρευνα και Εφαρμογές» στοχεύει στη μεταπτυχιακή εκπαίδευση πτυχιούχων
των Τμημάτων Βιολογίας και άλλων συναφών επιστημών,
προάγοντας την γνώση και την έρευνα σε τομείς των
Βιολογικών Επιστημών που έχουν άμεση σχέση με την
Βιολογική Τεχνολογία. Το Π.Μ.Σ. «Βιολογική Τεχνολογία:
Έρευνα και Εφαρμογές» είναι ένα μεταπτυχιακό πρόγραμμα σπουδών που ανταποκρίνεται στις σύγχρονες
ανάγκες και κατευθύνσεις της Βιολογίας, με έμφαση σε
μοντέρνες τεχνικές της Βιολογίας και την έρευνα σε πεδία αιχμής.
Σκοπός του προγράμματος είναι οι κάτοχοι του σχετικού Διπλώματος Μεταπτυχιακών Σπουδών (Δ.Μ.Σ.) να
διαθέτουν άρτια θεωρητική και τεχνολογική κατάρτιση
σε τομείς αιχμής της Βιολογικής Τεχνολογίας, ώστε να
είναι σε θέση να στηρίξουν και προωθήσουν περαιτέρω
τη βασική και εφαρμοσμένη έρευνα που διεξάγεται στα
Πανεπιστήμια και στα ερευνητικά Ινστιτούτα της χώρας,
και να στελεχώσουν μία σειρά από υπηρεσίες του ιδιωτικού και δημόσιου τομέα.
Το συγκεκριμένο Π.Μ.Σ. έχει τους ακόλουθους στόχους:
α. Να καλύψει τις ανάγκες υποψηφίων που επιζητούν
να αποκτήσουν εξειδικευμένες γνώσεις σε τομείς αιχμής που περιλαμβάνονται στα ευρύτερα πεδία της Βι-
ολογικής Τεχνολογίας όπως η Αναπτυξιακή Βιολογία, η
Ανοσοβιολογία, η Βιοχημεία, η Γενετική, η Δομική Βιολογία, η Εξελικτική Βιολογία, η Εφαρμοσμένη Γενετική,
η Μικροβιολογία, η Νευροβιολογία, η Περιβαλλοντική
Μεταλλαξιγένεση, η Φυσιολογία Ανθρώπου και Ζώων, η
Φυσιολογία Φυτών και η Συστημική Βιολογία, μέσω της
διεύρυνσης και προώθησης της βασικής και εφαρμοσμένης έρευνας στα επί μέρους αντικείμενα του Π.Μ.Σ.
β. Να παρέχει ένα πρόγραμμα μαθήματων το οποίο
θα προσφέρει σύγχρονο και υψηλής αξίας περιεχόμενο
με την χρήση καινοτόμων εκπαιδευτικών εργαλείων και
μεθοδολογιών.
γ. Να συμβάλλει στην εκπαίδευση και ανάπτυξη εξειδικευμένων και ικανών επιστημόνων με άρτια θεωρητική
και πρακτική εκπαίδευση και ευρεία γνώση του επιστημονικού πεδίου, με απώτερο σκοπό την ακαδημαϊκή και
επαγγελματική τους εξέλιξη, διαμορφώνοντας επιστήμονες ικανούς να ακολουθήσουν διδακτορικές σπουδές
σε συναφείς επιστημονικές περιοχές, ή να στελεχώσουν
φορείς και υπηρεσίες του ιδιωτικού και δημοσίου τομέα
που σχετίζονται με την υγεία, το περιβάλλον, την δημόσια και ιδιωτική εκπαίδευση κ.λπ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
δ. Να συγκρατήσει το επιστημονικό δυναμικό της
χώρας, που καταφεύγει στο εξωτερικό για αντίστοιχες
σπουδές.
Άρθρο 3
Μεταπτυχιακός Τίτλος
Το Π.Μ.Σ. απονέμει Δ.Μ.Σ. με τίτλο «Βιολογική Τεχνολογία: Έρευνα και Εφαρμογές» και «Master of Science
in Biological Technology: Research and Applications».
Άρθρο 4
Κατηγορίες Υποψηφίων
Κατηγορίες υποψηφίων που μπορούν να γίνουν δεκτοί/ές για την παρακολούθηση του Π.Μ.Σ. είναι πτυχιού-
χοι Τμημάτων Βιολογίας και άλλων συναφών Τμημάτων
από Πανεπιστήμια της ημεδαπής ή ομοταγών Ιδρυμάτων
της αλλοδαπής και σε κάθε περίπτωση, σύμφωνα πάντα
με τις κείμενες διατάξεις.
Υποψηφιότητα για το Π.Μ.Σ. μπορούν να θέσουν και
τελειόφοιτοι φοιτητές των ανωτέρω Τμημάτων με την
προϋπόθεση να έχουν αποφοιτήσει πριν από την έγκριση του τελικού πίνακα των υποψηφίων εισακτέων.
Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. μπορούν, μετά από αίτησή τους, να εγγραφούν
ως υπεράριθμοι/ες, και μόνο ένας κατ’ έτος και ανά
Π.Μ.Σ., εφόσον υπηρετούν στο οικείο Τμήμα και ο τίτλος
σπουδών και το έργο που επιτελούν στο οικείο Τμήμα
είναι συναφές με το αντικείμενο του Π.Μ.Σ.
Σύμφωνα με το άρθρο 304 του ν. 4957/2022 όπως
ισχύει, η αίτηση με τα απαιτούμενα δικαιολογητικά υποβάλλονται στη Γραμματεία του Π.Μ.Σ., η οποία και ανα-
λαμβάνει να εξετάζει τις αιτήσεις με βάση τα κριτήρια του
ν. 4957/2022, χωρίς αυτές να συνοδεύονται από πράξη
αναγνώρισης του Δ.Ο.Α.Τ.Α.Π. Εφόσον ο τίτλος σπουδών
από αλλοδαπό Πανεπιστήμιο συμπεριλαμβάνεται στον
κατάλογο του Δ.Ο.Α.Τ.Α.Π. (άρθρο 307), η Γραμματεία του
Π.Μ.Σ. οφείλει να ζητήσει Βεβαίωση Τόπου Σπουδών, η
οποία εκδίδεται και αποστέλλεται από το Πανεπιστήμιο
της αλλοδαπής. Αποκλείονται αιτήσεις στις οποίες ως
τόπος σπουδών ή μέρος αυτών βεβαιώνεται η ελληνική
επικράτεια, εκτός αν το μέρος σπουδών που έγιναν στην
ελληνική επικράτεια βρίσκεται σε δημόσιο Α.Ε.Ι.
Άρθρο 5
Χρονική Διάρκεια Σπουδών
Η χρονική διάρκεια που οδηγεί στη λήψη του Δ.Μ.Σ.
ορίζεται σε τρία (3) ακαδημαϊκά εξάμηνα στα οποία περιλαμβάνεται και ο χρόνος εκπόνησης και κρίσης της
Μεταπτυχιακής Διπλωματικής Εργασίας (Μ.Δ.Ε.).
Άρθρο 6
Πρόγραμμα Μαθημάτων
Για την απόκτηση Δ.Μ.Σ. ο/η Μεταπτυχιακός/ή Φοιτητής/τρια (Μ.Φ.) απαιτείται να συμπληρώσει συνολικά
ενενήντα (90) πιστωτικές μονάδες (ECTS), οι οποίες κατανέμονται ως εξής:
α) Σαράντα (40) ECTS από την επιτυχή παρακολούθηση των μαθημάτων, και
β) Πενήντα (50) ECTS από την εκπόνηση, συγγραφή
και παρουσίαση της Μ.Δ.Ε.
Η παρακολούθηση των μαθημάτων από τους/τις Μ.Φ.
είναι υποχρεωτική.
Ως γλώσσα διδασκαλίας του Π.Μ.Σ. και συγγραφής
της Μ.Δ.Ε. ορίζεται η ελληνική, αλλά παρέχεται η δυνατότητα συγγραφής της Μ.Δ.Ε. στην αγγλική σε ορισμένες
περιπτώσεις (π.χ. σε περίπτωση συμμετοχής στο Π.Μ.Σ.
αλλοδαπού/ής Μ.Φ., ή εάν μέλος της Τριμελούς Εξεταστικής Επιτροπής της Μ.Δ.Ε. είναι αλλοδαπός/ή).
Στο Π.Μ.Σ. «Βιολογική Τεχνολογία: Έρευνα & Εφαρμογές» η διδασκαλία των μαθημάτων θα πραγματοποι-
είται δια ζώσης. Ορισμένες διαλέξεις/σεμινάρια μπορεί
να γίνονται με μέσα εξ αποστάσεως εκπαίδευσης για
τη διευκόλυνση της συμμετοχής εξωτερικών ομιλητών
χωρίς φυσική παρουσία, και σύμφωνα με την ισχύουσα
νομοθεσία. Σε κάθε περίπτωση, η διδασκαλία των μαθημάτων με μέσα εξ αποστάσεως εκπαίδευσης δεν θα
ξεπερνά σε ποσοστό το είκοσι πέντε τοις εκατό (25%)
των πιστωτικών μονάδων του Π.Μ.Σ.
Κάθε εξάμηνο περιλαμβάνει τουλάχιστον δεκατρείς
(13) πλήρεις εβδομάδες διδασκαλίας. Τα υποχρεωτικά
μαθήματα δεν υπολείπονται των τριάντα εννέα (39) διδακτικών ωρών, σύμφωνα με τις διατάξεις της παρ. 3 του
άρθρου 64 του ν. 4957/2022 (Α’ 141).
Για τη λήψη του Δ.Μ.Σ. οι Μ.Φ. υποχρεούνται να παρακολουθήσουν και να εξεταστούν επιτυχώς σε ένα (1)
υποχρεωτικό μάθημα και σε τρία (3) μαθήματα επιλογής
στο Α’ εξάμηνο (σύνολο 30 ECTS), σε 2 μαθήματα επιλογής στο Β’ εξάμηνο (σύνολο 10 ECTS), και να εκπονήσουν
επιτυχώς την Μεταπτυχιακή Διπλωματική Εργασία Ι και
Μεταπτυχιακή Διπλωματική Εργασία ΙΙ κατά το Β’ και Γ’
εξάμηνο, αντίστοιχα (σύνολο 50 ECTS).
Το πρόγραμμα μαθημάτων διαμορφώνεται ανά εξάμηνο ως εξής:
Α’ ΕΞΑΜΗΝΟ
Κωδικός
Τίτλος μαθήματος
Τύπος μαθήματος
Πιστωτικές μονάδες (ECTS)
ΒΤ_1.1
Ερευνητική Μεθοδολογία
Υποχρεωτικό
ΒΤ_1.2
Βιολογία του Καρκίνου – Βιοδείκτες
Επιλογής
ΒΤ_1.3
Δομική Βιολογία
Επιλογής
ΒΤ_1.4
Θέματα αιχμής στη Νευροβιολογία
και στην Αναγεννητική Βιολογία
Επιλογής
ΒΤ_1.5
Θέματα Εφαρμοσμένης Φυσιολογίας
και Βιοτεχνολογίας Φυτών
Επιλογής
ΒΤ_1.6
Μοριακή Γενετική και Εφαρμογές
Επιλογής
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
ΒΤ_1.7
Θεωρία και Πρακτική στην Ανάλυση
Μοριακών Δεδομένων: Γενετική Πληθυσμών και Φυλογένεση
Επιλογής
ΒΤ_1.8
Συστημική Βιολογία
Επιλογής
Σύνολο απαιτούμενων ECTS
Β’ ΕΞΑΜΗΝΟ
Κωδικός
Τίτλος
Είδος μαθήματος
Πιστωτικές μονάδες (ECTS)
ΒΤ_DIP1
Μεταπτυχιακή Διπλωματική Εργασία Ι
Υποχρεωτικό
ΒΤ_2.1
Βιοχημεία του Οξειδωτικού Stress
Επιλογής
ΒΤ_2.2
Εφαρμοσμένη Εντομολογία
Επιλογής
ΒΤ_2.3
Μεθοδολογία στη Βιοϊατρική Έρευνα
Επιλογής
ΒΤ_2.4
Μικροβιακή Βιοτεχνολογία
Επιλογής
ΒΤ_2.5
Μοριακή και Κυτταρική Ανοσοβιολογία
Επιλογής
ΒΤ_2.6
Περιβαλλοντική Μεταλλαξιγένεση
Επιλογής
Σύνολο απαιτούμενων ECTS
Γ’ ΕΞΑΜΗΝΟ
Κωδικός
Τίτλος
Είδος μαθήματος
Πιστωτικές μονάδες (ECTS)
ΒΤ_DIP2
Μεταπτυχιακή Διπλωματική Εργασία
ΙΙ
Υποχρεωτικό
Σύνολο απαιτούμενων ECTS
Σύντομη περιγραφή μαθημάτων
Α’ ΕΞΑΜΗΝΟ
ΒΤ_1.1. Ερευνητική Μεθοδολογία
Σύγχρονες ερευνητικές μέθοδοι και εργαλεία Βιολογικής Τεχνολογίας. Θεωρία, σχεδιασμός και υλοποίηση πειραμάτων, αξιολόγηση και ερμηνεία αποτελεσμάτων, εξαγωγή συμπερασμάτων, συγγραφή εργαστηριακής αναφοράς.
ΒΤ_1.2. Βιολογία του Καρκίνου - Βιοδείκτες
Περιγραφή θεραπευτικών στόχων/βιοδεικτών και σηματοδοτικών μονοπατιών στα καρκινικά κύτταρα. Εισαγωγή σε νέες προσεγγίσεις στην έρευνα για τον καρκίνο: υγρή βιοψία και καινοτόμα μέσα στη διάγνωση και την
πρόγνωση του καρκίνου.
ΒΤ_1.3. Δομική Βιολογία
Παραγωγή και κρυστάλλωση πρωτεϊνών και δομικός χαρακτηρισμός μέσω περίθλασης ακτίνων Χ και κρυσταλλογραφικών μεθόδων. Ο ρόλος της Δομικής Βιολογίας στις επιστήμες ζωής.
ΒΤ_1.4. Θέματα αιχμής στη Νευροβιολογία και στην Αναγεννητική Βιολογία
Επιλεγμένα θέματα που σχετίζονται με τη δόμηση και λειτουργία του νευρώνα και του νευρικού συστήματος,
καθώς και με τη βιολογία των ενήλικων βλαστικών κυττάρων και τις αναγεννητικές ιδιότητες των ιστών.
ΒΤ_1.5. Θέματα Εφαρμοσμένης Φυσιολογίας και Βιοτεχνολογίας Φυτών
Η χρήση σύγχρονης μεθοδολογίας στην προσέγγιση εφαρμογών που σχετίζονται με τη Φυσιολογία και τη Βιοτεχνολογία των Φυτών. Από τον πειραματισμό στο Εργαστήριο μέχρι την καταγραφή της λειτουργίας των φωτοσυν-
θετικών οργανισμών υπό καταπονητικές περιβαλλοντικές συνθήκες.
ΒΤ_1.6. Μοριακή Γενετική και Εφαρμογές
Η ύλη του μαθήματος στοχεύει στην κατανόηση των μοριακών μηχανισμών που συμβάλλουν στην γενετική ποικιλότητα, δίνοντας έμφαση σε εφαρμογές αφενός σε πληθυσμιακές εξελικτικές μελέτες και αφετέρου στη βιοϊατρική
μεταφραστική έρευνα στον άνθρωπο.
ΒΤ_1.7. Θεωρία και Πρακτική στην Ανάλυση Μοριακών Δεδομένων: Γενετική Πληθυσμών και Φυλογένεση
Θεωρία, πρακτική και περιπτωσιολογικές μελέτες Γενετικής Πληθυσμών και Γενετικής Διατήρησης. Θεωρία και
πρακτική της μοριακής φυλογενετικής ανάλυσης και των διαφορετικών μεθόδων και εργαλείων κατασκευής φυλογενετικών δέντρων.
ΒΤ_1.8. Συστημική Βιολογία
Η ύλη του μαθήματος στοχεύει στην περιγραφή των πειραματικών και υπολογιστικών μεθόδων ομικών αναλύσεων στη Συστημική Βιολογία, δείχνοντας τις σημαντικές προοπτικές αλλά και σχετικές προκλήσεις στη βιολογική
έρευνα, μέσω και της συζήτησης δημοσιεύσεων από τη σύγχρονη βιβλιογραφία.
Β’ ΕΞΑΜΗΝΟ
ΒΤ_DIP1. Μεταπτυχιακή Διπλωματική Εργασία Ι
Έναρξη της ερευνητικής δραστηριότητας: βιβλιογραφική επισκόπηση και παρουσίαση δεδομένων στο θέμα της
διπλωματικής εργασίας, πειραματικός σχεδιασμός, υλοποίηση πειραμάτων, αξιολόγηση αποτελεσμάτων].
ΒΤ_2.1. Βιοχημεία του Οξειδωτικού Stress
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
Βιοχημικοί μηχανισμοί αντιοξειδωτικής άμυνας σε
μοριακό και κυτταρικό επίπεδο. Σχέση των μηχανισμών
αντιοξειδωτικής άμυνας με τις ασθένειες και τη διατροφή.
ΒΤ_2.2. Εφαρμοσμένη Εντομολογία
Ανάλυση εντόμων αγροτικής και υγειονομικής σημασίας με έμφαση στην αξιοποίηση της γενετικής, της
συμβίωσης, και των νέων τεχνολογιών, για την ανάπτυξη
μεθοδολογιών καταπολέμησης με μειωμένο περιβαλλοντικό αποτύπωμα.
ΒΤ_2.3. Μεθοδολογία στη Βιοϊατρική Έρευνα
Βασικές αρχές ηθικής και μεθοδολογίας στην βιοϊατρική έρευνα, με έμφαση την μεταφραστική έρευνα νευρο-
ψυχιατρικών διαταραχών και νευροεκφυλιστικών νόσων.
Βασικοί κανόνες σχεδίασης και ανάπτυξης ερευνητικών
πρωτοκόλλων.
ΒΤ_2.4. Μικροβιακή Βιοτεχνολογία
Μικροβιακές διεργασίες και αλληλεπιδράσεις βιοτεχνολογικού ενδιαφέροντος: αρχές, περιγραφή και
εφαρμογές στη περιβαλλοντική και βιομηχανική βιοτεχνολογία.
ΒΤ_2.5. Μοριακή & Κυτταρική Ανοσοβιολογία
Οργάνωση και λειτουργία του ανοσοποιητικού συστήματος σε μοριακό και κυτταρικό επίπεδο. Διαταραχές
των φυσικών και ειδικών ανοσοαποκρίσεων και ο ρόλος
τους στην εμφάνιση ασθενειών.
ΒΤ_2.6. Περιβαλλοντική Μεταλλαξιγένεση
Αξιολογημένα συστήματα ελέγχου και προσδιορισμού
της γενετικής και τοξικολογικής δράσης διαφόρων περιβαλλοντικών παραγόντων καθώς και των αντίστοιχων
συνεπειών των ανθρωπογενών δραστηριοτήτων στο
περιβάλλον, στους οργανισμούς και στον άνθρωπο.
Γ’ ΕΞΑΜΗΝΟ
ΒΤ_DIP2. Μεταπτυχιακή Διπλωματική Εργασία ΙΙ
Ολοκλήρωση ερευνητικής δραστηριότητας :υλοποίηση πειραμάτων, αξιολόγηση και ερμηνεία αποτελεσμά-
των, εξαγωγή συμπερασμάτων, συγγραφή και παρουσίαση της διπλωματικής εργασίας].
Η αξιολόγηση των Μ.Φ. πραγματοποιείται στο τέλος
κάθε εξαμήνου με γραπτές ή προφορικές εξετάσεις ή με
εκπόνηση εργασιών καθ’ όλη τη διάρκεια του εξαμήνου.
Ο τρόπος αξιολόγησης ορίζεται από τον διδάσκοντα του
κάθε μαθήματος.
Άρθρο 7
Αριθμός Εισακτέων
Ο αριθμός εισακτέων στο πρόγραμμα ορίζεται κατ’
ανώτατο όριο σε δεκαπέντε (15) Μ.Φ. ετησίως. Ο ελάχιστος αριθμός εισακτέων φοιτητών για να λειτουργή-
σει το Π.Μ.Σ. είναι οι επτά (7) Μ.Φ. Ο τρόπος επιλογής
των εισακτέων, η διαδικασία και τα κριτήρια επιλογής
καθορίζονται στον οικείο Κανονισμό Μεταπτυχιακών
Σπουδών.
Άρθρο 8
Διδακτικό Προσωπικό
Για την κάλυψη των εκπαιδευτικών αναγκών του Π.Μ.Σ.
θα απασχοληθούν κατηγορίες διδασκόντων σύμφωνα
με το άρθρο 83 του ν. 4957/2022 (Α’ 141).
Άρθρο 9
Υλικοτεχνική Υποδομή
Η υπάρχουσα υλικοτεχνική υποδομή του Τμήματος
Βιολογίας της Σχολής Θετικών Επιστημών του Πανεπιστημίου Πατρών, καθώς και οι υποδομές του Πανεπι-
στημίου Πατρών καλύπτουν τις ανάγκες λειτουργίας του
Π.Μ.Σ. Οι εγκαταστάσεις και οι υποδομές περιλαμβάνουν
αίθουσες διδασκαλίας, εργαστήρια, αίθουσα σεμιναρίων, αίθουσα ηλεκτρονικών υπολογιστών με κατάλληλα
προγράμματα λογισμικού, αμφιθέατρα για τη διεξαγωγή
παρουσιάσεων, συνεδρίων, κ.λπ. Επιπλέον, στο Πανεπιστήμιο λειτουργεί οργανωμένη Βιβλιοθήκη και Κέντρο
Πληροφόρησης (Β.Κ.Π.), συνδεδεμένη με διαδικτυακές
τράπεζες πληροφοριών και με βιβλιοθήκες της Ελλάδας
και του εξωτερικού. Μέσω της Β.Κ.Π. του Πανεπιστημίου
Πατρών παρέχεται η δυνατότητα ασύγχρονης τηλεκπαίδευσης (e-class), καθώς και ηλεκτρονικής πρόσβασης
στα διεθνή επιστημονικά περιοδικά κ.λπ.
Άρθρο 10
Χρονική διάρκεια λειτουργίας
Το Π.Μ.Σ. θα λειτουργήσει μέχρι το ακαδημαϊκό έτος
2028 - 2029, με την επιφύλαξη της μη πιστοποίησής του
κατά την περιοδική αξιολόγηση του Τμήματος.
Άρθρο 11
Κόστος λειτουργίας
Το κόστος λειτουργίας του Π.Μ.Σ. «Βιολογική Τεχνολογία: Έρευνα και Εφαρμογές» θα καλύπτεται από: α) δω-
ρεές, χορηγίες και πάσης φύσεως οικονομικές ενισχύσεις
που συνάδουν με τους στόχους του, β) κληροδοτήματα,
γ) πόρους από ερευνητικά έργα ή προγράμματα, δ) ιδίους πόρους του Ανώτατου Εκπαιδευτικού Ιδρύματος,
και ε) τον κρατικό προϋπολογισμό ή το πρόγραμμα δημοσίων επενδύσεων.
Το Π.Μ.Σ. «Βιολογική Τεχνολογία: Έρευνα και Εφαρμογές» δεν έχει τέλη φοίτησης.
Άρθρο 12
Μεταβατικές διατάξεις
Όσα θέματα δεν προβλέπονται στην παρούσα απόφαση, θα ρυθμίζονται από τον Κανονισμό Μεταπτυχιακών
Σπουδών και από τα αρμόδια όργανα σύμφωνα με την
ισχύουσα νομοθεσία.
Β. Έγκριση Κανονισμού λειτουργίας Προγράμματος
Μεταπτυχιακών Σπουδών του Τμήματος Βιολογίας της
Σχολής Θετικών Επιστημών του Πανεπιστημίου Πατρών
με τίτλο: «Βιολογική Τεχνολογία: Έρευνα και Εφαρμογές»
(Master of Science in Biological Technology: Research
and Applications)
Άρθρο 1
Γενικές διατάξεις
Ο δεύτερος κύκλος αφορά στην οργάνωση Προγραμμάτων Μεταπτυχιακών Σπουδών (Π.Μ.Σ.) με ελάχιστο
αριθμό εξήντα (60) πιστωτικών μονάδων (ECTS) και ελάχιστη διάρκεια δύο (2) ακαδημαϊκών εξαμήνων, η επιτυ-
χής ολοκλήρωση των οποίων οδηγεί στο επίπεδο επτά
(7) του Εθνικού και Ευρωπαϊκού Πλαισίου Προσόντων,
σύμφωνα με το άρθρο 47 του ν. 4763/2020.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
Η ολοκλήρωση της διαδικασίας ίδρυσης προγραμμάτων σπουδών της παρ. 1 και η έναρξη της λειτουργίας
τους προϋποθέτουν την προηγούμενη πιστοποίησή τους
από την Εθνική Αρχή Ανώτατης Εκπαίδευσης (ΕΘ.Α.Α.Ε.).
Για τη συνέχιση της λειτουργίας τους απαιτείται η περιοδική πιστοποίησή τους ανά πέντε (5) έτη στο πλαίσιο
αξιολόγησης της ακαδημαϊκής μονάδας στην οποία
εντάσσονται.
Ο παρών Κανονισμός λειτουργίας του Προγράμματος
Μεταπτυχιακών Σπουδών οργανώνει και ρυθμίζει θέματα δομής, οργάνωσης και λειτουργίας του αναφερόμε-
νου Π.Μ.Σ. που δεν εξειδικεύονται από την κείμενη νομοθεσία. Αποβλέπει στο να διευκρινίσει τους όρους και τις
προϋποθέσεις που διέπουν την εκπαιδευτική διαδικασία
από την εισαγωγή των μεταπτυχιακών φοιτητών μέχρι
την περάτωση των σπουδών τους. Καταρτίστηκε με απόφαση της Συνέλευσης του Τμήματος Βιολογίας (συνεδρί-
αση 2/29.09.2023), τίθεται σε ισχύ κατόπιν έγκρισης από
τη Σύγκλητο του Πανεπιστημίου Πατρών, δημοσιεύεται στην Εφημερίδα της Κυβερνήσεως, αναρτάται στο
διαδικτυακό τόπο του Τμήματος και κοινοποιείται στο
Υπουργείο Παιδείας, Θρησκευμάτων και Αθλητισμού.
Άρθρο 2
Αντικείμενο - Σκοπός
Το Πρόγραμμα Μεταπτυχιακών Σπουδών «Βιολογική
Τεχνολογία: Έρευνα και Εφαρμογές» στοχεύει στην άρτια
θεωρητική και τεχνολογική εκπαίδευση πτυχιούχων των
Τμημάτων Βιολογίας και άλλων συναφών επιστημών,
προάγοντας την γνώση και την έρευνα σε τομείς αιχμής
των Βιολογικών Επιστημών που έχουν άμεση σχέση με
την Βιολογική Τεχνολογία. Το Π.Μ.Σ. «Βιολογική Τεχνολογία: Έρευνα & Εφαρμογές» είναι ένα μεταπτυχιακό πρό-
γραμμα σπουδών που ανταποκρίνεται στις σύγχρονες
ανάγκες και κατευθύνσεις της Βιολογίας, με έμφαση σε
μοντέρνες τεχνικές της Βιολογίας και την έρευνα σε πεδία αιχμής.
Σκοπός του Π.Μ.Σ. είναι η προώθηση της έρευνας σε
εξειδικευμένες εφαρμογές της Βιολογικής Τεχνολογίας,
ώστε οι απόφοιτοι του Π.Μ.Σ. να έχουν τη δυνατότητα
καλύτερης επαγγελματικής αποκατάστασης, αλλά και
ακαδημαϊκής εξέλιξης.
Το συγκεκριμένο Πρόγραμμα Μεταπτυχιακών Σπουδών έχει τους ακόλουθους στόχους:
α. Να καλύψει τις ανάγκες υποψηφίων που επιζητούν
να αποκτήσουν εξειδικευμένες γνώσεις σε τομείς αιχμής που περιλαμβάνονται στα ευρύτερα πεδία της Βι-
ολογικής Τεχνολογίας όπως η Αναπτυξιακή Βιολογία, η
Ανοσοβιολογία, η Βιοχημεία, η Γενετική, η Δομική Βιολογία, η Εξελικτική Βιολογία, η Εφαρμοσμένη Γενετική,
η Μικροβιολογία, η Νευροβιολογία, η Περιβαλλοντική
Μεταλλαξιγένεση, η Φυσιολογία Ανθρώπου και Ζώων, η
Φυσιολογία Φυτών και η Συστημική Βιολογία, μέσω της
διεύρυνσης και προώθησης της βασικής και εφαρμοσμένης έρευνας στα επί μέρους αντικείμενα του Π.Μ.Σ.
β. Να παρέχει ένα πρόγραμμα μαθήματων το οποίο
θα προσφέρει σύγχρονο και υψηλής αξίας περιεχόμενο
με την χρήση καινοτόμων εκπαιδευτικών εργαλείων και
μεθοδολογιών.
γ. Να συμβάλλει στην εκπαίδευση και ανάπτυξη εξειδικευμένων και ικανών επιστημόνων με άρτια θεωρητική
και πρακτική εκπαίδευση και ευρεία γνώση του επιστημονικού πεδίου, με απώτερο σκοπό την ακαδημαϊκή και
επαγγελματική τους εξέλιξη, διαμορφώνοντας επιστήμονες ικανούς να ακολουθήσουν διδακτορικές σπουδές
σε συναφείς επιστημονικές περιοχές, ή να στελεχώσουν
φορείς και υπηρεσίες του ιδιωτικού και δημοσίου τομέα
που σχετίζονται με την υγεία, το περιβάλλον, την δημόσια και ιδιωτική εκπαίδευση κ.λπ.
δ. Να συγκρατήσει το επιστημονικό δυναμικό της
χώρας, που καταφεύγει στο εξωτερικό για αντίστοιχες
σπουδές.
Το Π.Μ.Σ. μετά την πλήρη και επιτυχή ολοκλήρωσή
του οδηγεί στην απονομή Διπλώματος Μεταπτυχιακών
Σπουδών (Δ.Μ.Σ.) «Βιολογική Τεχνολογία: Έρευνα και
Εφαρμογές» (Master of Science in Biological Technology:
Research and Applications).
Ο τίτλος απονέμεται από το Τμήμα Βιολογίας της Σχολής Θετικών Επιστημών του Πανεπιστημίου Πατρών.
Περισσότερες πληροφορίες για το γνωστικό αντικείμενο του Π.Μ.Σ. παρέχονται στην ιστοσελίδα: http://www.
biology.upatras.gr/postgraduate/
Άρθρο 3
Όργανα Διοίκησης του Π.Μ.Σ.
Για την οργάνωση και την εν γένει λειτουργία του Προγράμματος Μεταπτυχιακών Σπουδών (Π.Μ.Σ.) αρμόδια
όργανα είναι τα ακόλουθα (παρ. 1 του άρθρου 81 του
ν. 4957/2022):
α) Η Σύγκλητος του Ανώτατου Εκπαιδευτικού Ιδρύματος (Α.Ε.Ι.).
β) Η Συνέλευση του Τμήματος.
γ) Η Συντονιστική Επιτροπή (Σ.Ε.).
δ) Ο Διευθυντής του Π.Μ.Σ., και
ε) η Επιτροπή Μεταπτυχιακών Σπουδών.
α) Η Σύγκλητος του Ιδρύματος έχει τις ακόλουθες αρμοδιότητες:
1) Εγκρίνει την ίδρυση Προγράμματος Μεταπτυχιακών
Σπουδών (Π.Μ.Σ.) ή την τροποποίηση της απόφασης
ίδρυσης του Π.Μ.Σ.
2) Εγκρίνει την παράταση της χρονικής διάρκειας της
λειτουργίας των Π.Μ.Σ.
3) Συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.
4) Αποφασίζει την κατάργηση των Π.Μ.Σ. που προσφέρονται από το Α.Ε.Ι.
β) Η Συνέλευση του Τμήματος Βιολογίας, είναι αρμόδια
για την οργάνωση, διοίκηση και διαχείριση του Π.Μ.Σ.
και ιδίως:
1) Συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.
2) Αναθέτει το διδακτικό έργο στους διδάσκοντες του
Π.Μ.Σ.
3) Εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
4) Συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία.
5) Διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.
6) Εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.).
7) Εγκρίνει κάθε άλλο θέμα που απαιτείται για την ομαλή λειτουργία του Π.Μ.Σ.
Με απόφαση της Συνέλευσης του Τμήματος οι αρμοδιότητες των περ. 1) και 4) δύναται να μεταβιβάζονται
στη Σ.Ε. του Π.Μ.Σ.
γ) Με απόφαση της Συνέλευσης συγκροτείται η Συντονιστική Επιτροπή (Σ.Ε.) του Π.Μ.Σ., με διετή θητεία,
η οποία αποτελείται από τον Διευθυντή του Π.Μ.Σ. και
τέσσερα (4) μέλη Διδακτικού Ερευνητικού Προσωπικού
(Δ.Ε.Π.) του Τμήματος, που έχουν συναφές γνωστικό
αντικείμενο με αυτό του Π.Μ.Σ. και αναλαμβάνουν διδακτικό έργο στο Π.Μ.Σ. Η Σ.Ε. είναι αρμόδια για την
παρακολούθηση και τον συντονισμό της λειτουργίας
του προγράμματος και ιδίως:
1) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022,
και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.).
2) Καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος.
3) Εγκρίνει τη διενέργεια δαπανών του Π.Μ.Σ.
4) Εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022.
5) Εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.
6) Καταρτίζει σχέδιο για την τροποποίηση του Προγράμματος Σπουδών, το οποίο υποβάλλει προς τη Συ-
νέλευση του Τμήματος.
7) Εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του Προγράμματος Σπουδών.
Δύνανται να μεταβιβάζονται προς τη Σ.Ε. συγκεκριμένες αρμοδιότητες της Συνέλευσης του Τμήματος για την
αποτελεσματικότερη λειτουργία του Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων.
Στην Σ.Ε. δύναται να συμμετέχουν Ομότιμοι Καθηγητές
του Τμήματος ή των συνεργαζόμενων Τμημάτων, εφόσον παρέχουν διδακτικό έργο στο Π.Μ.Σ.
δ) Ο Διευθυντής Σπουδών του Π.Μ.Σ. προέρχεται από
τα μέλη Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται
με απόφαση της Συνέλευσης του Τμήματος για διετή
θητεία, με δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
1) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της.
2) Εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος.
3) Εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.
4) Είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες.
5) Παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
Προγραμμάτων Μεταπτυχιακών Σπουδών, καθώς και
την παρακολούθηση εκτέλεσης του προϋπολογισμού
του Π.Μ.Σ.
6) Ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Σε περίπτωση παραίτησης, ορισμός νέου Διευθυντή ή
μέλους της Σ.Ε., μπορεί να πραγματοποιηθεί με απόφαση
των αρμοδίων οργάνων, κατόπιν υποβολής αίτησης των
μελών και αιτιολογικής έκθεσης του αιτήματος αλλαγής/
παραίτησης.
ε) Με απόφαση της Συγκλήτου, κατόπιν πρότασης των
Κοσμητειών των Σχολών του Πανεπιστημίου Πατρών
συγκροτείται η Επιτροπή Μεταπτυχιακών Σπουδών.
Η Επιτροπή αποτελείται από ένα (1) μέλος Διδακτικού
Ερευνητικού Προσωπικού (Δ.Ε.Π.) από κάθε Σχολή του
Α.Ε.Ι., ένα (1) μέλος που προέρχεται από τις κατηγορίες μελών Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.), και
Ειδικού Τεχνικού Εργαστηριακού Προσωπικού (Ε.Τ.Ε.Π.)
του Α.Ε.Ι. και τον Αντιπρύτανη, που είναι αρμόδιος για
ακαδημαϊκά θέματα, ως Πρόεδρο. Τα μέλη της Επιτροπής έχουν εμπειρία στην οργάνωση και συμμετοχή σε
προγράμματα σπουδών δεύτερου κύκλου σπουδών. Η
θητεία της Επιτροπής είναι δύο (2) ακαδημαϊκά έτη.
Αρμοδιότητα της Επιτροπής είναι:
1) Η υποβολή γνώμης προς τη Σύγκλητο του Α.Ε.Ι.
για την ίδρυση νέων προγραμμάτων μεταπτυχιακών
σπουδών ή την τροποποίηση των ήδη λειτουργούντων
προγραμμάτων μεταπτυχιακών σπουδών, μετά από αξιολόγηση των αιτημάτων των Συνελεύσεων των Τμημά-
των για την ίδρυση νέων προγραμμάτων μεταπτυχιακών
σπουδών, των σχετικών εκθέσεων σκοπιμότητας και βιωσιμότητάς τους και την κοστολόγηση της λειτουργίας
του Π.Μ.Σ., καθώς και η δυνατότητα αναπομπής τους,
αν η εισήγηση δεν είναι επαρκώς αιτιολογημένη ή οι
συνοδευτικές εκθέσεις δεν είναι πλήρεις.
2) Η κατάρτιση σχεδίου Κανονισμού για προγράμματα
δεύτερου και τρίτου κύκλου σπουδών του Α.Ε.Ι. και η
υποβολή του προς τη Σύγκλητο.
3) Η εκπόνηση πρότυπου σχεδίου Κανονισμού λειτουργίας Προγράμματος Μεταπτυχιακών Σπουδών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
4) Ο έλεγχος της τήρησης των Κανονισμών λειτουργίας
των Π.Μ.Σ.
5) Η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Α.Ε.Ι. από τα Π.Μ.Σ.
6) Η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης.
7) Κάθε άλλη αρμοδιότητα που ορίζεται από τον Εσωτερικό Κανονισμό.
Με απόφαση της Συγκλήτου, κατόπιν εισήγησης της
Επιτροπής Μεταπτυχιακών Σπουδών, εγκρίνεται ο Κανονισμός Προγραμμάτων Μεταπτυχιακών και Διδακτορι-
κών σπουδών, ο οποίος αποτελεί διακριτό κεφάλαιο του
εσωτερικού κανονισμού λειτουργίας του Α.Ε.Ι.
Άρθρο 4
Διδάσκοντες του Π.Μ.Σ.
Το διδακτικό έργο του Π.Μ.Σ. ανατίθεται με απόφαση
της Συνέλευσης του Τμήματος Βιολογίας, κατόπιν εισήγησης της Σ.Ε. του Π.Μ.Σ., στις κατηγορίες διδασκόντων
του άρθρου 83 του ν. 4957/2022.
Στις υποχρεώσεις των διδασκόντων περιλαμβάνονται,
μεταξύ άλλων, η περιγραφή του μαθήματος ή των διαλέξεων, η παράθεση σχετικής βιβλιογραφίας, ο τρόπος
εξέτασης του μαθήματος, η επικοινωνία με τους/τις Μ.Φ.
και η εν γένει τήρηση της ακαδημαϊκής δεοντολογίας.
Με απόφαση της Συνέλευσης του Τμήματος, ορίστηκε
και λειτουργεί Επιτροπή Φοιτητικών Θεμάτων για την
παροχή συμβουλευτικής υποστήριξης και στους/στις
Μ.Φ. κατά τη διάρκεια των σπουδών τους σε ακαδημαϊκά
θέματα με εξατομικευμένο τρόπο, με απώτερο στόχο τη
διευκόλυνσή τους στην ολοκλήρωση των σπουδών τους,
με παράλληλη αξιοποίηση των ιδιαίτερων δεξιοτήτων
και ενδιαφερόντων τους στο έδαφος της εκπαιδευτικής
και ερευνητικής διαδικασίας (σε συμφωνία με το άρθρο
17, Τεύχος Β’ του ν. 4272/2023).
Άρθρο 5
Εισαγωγή Μεταπτυχιακών Φοιτητών
Ο αριθμός εισακτέων κατ’ έτος ορίζεται κατά ανώτατο
όριο σε δεκαπέντε (15) Μεταπτυχιακούς Φοιτητές.
Στο Π.Μ.Σ. μπορούν να υποβάλουν αίτηση υποψήφιοι
των κατωτέρω κατηγοριών:
i. Πτυχιούχοι των Τμημάτων Βιολογίας ή συναφών Τμημάτων Ανώτατης Εκπαίδευσης (Α.Ε.Ι.) της ημεδαπής ή
αναγνωρισμένων ομοταγών Ιδρυμάτων της αλλοδαπής,
σύμφωνα με τις διατάξεις της κείμενης νομοθεσίας.
ii. Τελειόφοιτοι των ανωτέρω Τμημάτων, υπό την προϋπόθεση ότι θα έχουν προσκομίσει Βεβαίωση Περάτωσης
των Σπουδών τους πριν την ημερομηνία συνεδρίασης
της Συνέλευσης για επικύρωση του πίνακα των επιτυχόντων, σε ημερομηνία που ορίζει η Συνέλευση του Τμή-
ματος. Σε κάθε περίπτωση, οι επιλεγέντες θα πρέπει να
προσκομίσουν όλα τα απαραίτητα δικαιολογητικά μέχρι
τη λήξη των εγγραφών.
iii. Τελειόφοιτοι αλλοδαπών Ιδρυμάτων τα οποία δεν
είναι ακόμα ενταγμένα στο Εθνικό Μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ. Στην
περίπτωση αυτή, οι αιτούντες υποβάλλουν υπεύθυνη
δήλωση περί κατοχής τίτλου σπουδών. Σε κάθε περίπτωση, οι επιλεγέντες θα πρέπει να προσκομίσουν απο-
δεικτικά έγγραφα ότι έχουν προβεί στις απαιτούμενες
ενέργειες ώστε ο τίτλος τους και το αντίστοιχο Ίδρυμα
πρόκειται να ενταχθούν στο Εθνικό μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ, μέχρι
την ολοκλήρωση της διάρκειας σπουδών τους. Σε διαφορετική περίπτωση γίνεται διαγραφή του φοιτητή
ο οποίος αποχωρεί από το Π.Μ.Σ. χωρίς να θεμελιώνει
αξιώσεις για οποιαδήποτε βεβαίωση.
iv. Το Τμήμα Βιολογίας δεσμεύεται από τα Μητρώα
του άρθρου 304 του ν. 4957/2022, όπως ισχύει, προκειμένου τα αρμόδια ανά περίπτωση όργανά τους να δια-
πιστώσουν αν ένα ίδρυμα της αλλοδαπής ή ένας τύπος
τίτλου ιδρύματος της αλλοδαπής είναι αναγνωρισμένα
για την αποδοχή αίτησης και εγγραφής για εισαγωγή
σε μεταπτυχιακό πρόγραμμα σπουδών ή την εκπόνηση
διδακτορικής διατριβής. Το αρμόδιο όργανο του Πανεπιστημίου ή ερευνητικού κέντρου, εφόσον ο τίτλος
σπουδών συμπεριλαμβάνεται στον κατάλογο του άρθρου 307, επιπροσθέτως των λοιπών δικαιολογητικών
που καθορίζει, οφείλει να ζητήσει Βεβαίωση Τόπου
Σπουδών, η οποία εκδίδεται και αποστέλλεται από τον
φορέα πραγματοποίησης των σπουδών ή τον φορέα
εκπόνησης του ερευνητικού έργου. Αν ως τόπος σπουδών ή μέρος αυτών βεβαιώνεται η Ελληνική Επικράτεια,
ο τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
v. Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. μπορούν μετά από αίτησή τους να εγγραφούν ως
υπεράριθμοι/ες, και μόνο ένας κατ’ έτος και ανά Π.Μ.Σ.,
εφόσον υπηρετούν στο οικείο Τμήμα και ο τίτλος σπουδών και το έργο που επιτελούν στο οικείο Τμήμα είναι
συναφές με το αντικείμενο του Π.Μ.Σ.
Για την εισαγωγή Μ.Φ. δημοσιεύεται την άνοιξη κάθε
έτους προκήρυξη (Πρόσκληση Εκδήλωσης Ενδιαφέροντος), μετά από εισήγηση της Σ.Ε. του Π.Μ.Σ. και από-
φαση της Συνέλευσης του Τμήματος, με καταληκτική
ημερομηνία υποβολής αιτήσεων και δικαιολογητικών
που καθορίζει η Συνέλευση του Τμήματος Βιολογίας.
Η δημοσίευση της προκήρυξης γίνεται από το Πανεπιστήμιο Πατρών με ευθύνη του Τμήματος Βιολογίας, ενώ
το σχετικό κόστος βαρύνει το Πανεπιστήμιο. Η προκήρυξη αναρτάται στην ιστοσελίδα του Τμήματος Βιολογίας
και του Ιδρύματος. Στην προκήρυξη αναφέρονται οι προϋποθέσεις εισαγωγής, οι κατηγορίες πτυχιούχων και ο
αριθμός εισακτέων, ο τρόπος εισαγωγής (αξιολόγηση
του φακέλου των δικαιολογητικών, συνέντευξη), οι προθεσμίες υποβολής αιτήσεων καθώς και τα δικαιολογητι-
κά που απαιτούνται. Οι αιτήσεις και τα απαιτούμενα δικαιολογητικά κατατίθενται στην Γραμματεία του Π.Μ.Σ.,
σε προθεσμία που ορίζεται στην προκήρυξη και μπορεί
να παραταθεί με απόφαση της Συνέλευσης του Τμήματος. Οι υποψήφιοι συνιστάται να ελέγχουν προσεκτικά
τις οδηγίες που αφορούν κάθε επιμέρους κριτήριο για
τη μοριοδότηση τους, ώστε ο φάκελος να υποβάλλεται
πλήρης στις προκαθορισμένες ημερομηνίες. ΣυμπληΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
ρωματικά, ελλιπή ή ετεροχρονισμένα παραστατικά δεν
γίνονται δεκτά.
Οι υποψήφιοι/ες Μ.Φ. θα πρέπει να υποβάλουν τα παρακάτω δικαιολογητικά (Παράρτημα 1):
1) Αίτηση συμμετοχής (ηλεκτρονικά και σε έντυπη
μορφή, αναρτημένο στην ιστοσελίδα του Π.Μ.Σ.).
2) Αντίγραφο βασικού τίτλου σπουδών πτυχίου/διπλώματος ή βεβαίωση περάτωσης σπουδών.
3) Πιστοποιητικό αναλυτικής βαθμολογίας.
4) Αναλυτικό βιογραφικό σημείωμα (αναφορά αναλυτικά σε σπουδές, διδακτική ή και επαγγελματική εμπει-
ρία, επιστημονική δραστηριότητα).
5) Αποδεικτικά ερευνητικής ή επαγγελματικής δραστηριότητας (εάν υπάρχουν).
6) Τουλάχιστον δύο (2) συστατικές επιστολές, οι οποίες
πρέπει να υπογράφονται από μέλη Δ.Ε.Π. του εκπαιδευτικού Ιδρύματος του υποψηφίου ή από μέλη Δ.Ε.Π. άλλων
εκπαιδευτικών Ιδρυμάτων που είναι εξοικειωμένα με την
επιστημονική κατάρτιση του υποψηφίου.
7) Αντίγραφο μεταπτυχιακού τίτλου σπουδών (εάν
υπάρχει).
8) Δημοσιεύσεις σε περιοδικά με κριτές (εάν υπάρχουν).
9) Παράρτημα διπλώματος, εάν έχει χορηγηθεί.
10) Φωτοτυπία δύο όψεων της αστυνομικής ταυτότητας.
11) Αντίγραφο αποδεικτικού γνώσης της αγγλικής
γλώσσας. Προϋπόθεση για την αποδοχή Μ.Φ. στο Π.Μ.Σ
είναι η επαρκής γνώση της Αγγλικής γλώσσας, τουλάχιστον επιπέδου Β2 (Lower), που αποδεικνύεται με την
προσκόμιση σχετικού πιστοποιητικού. Ο έλεγχος της
επάρκειας στα αγγλικά γίνεται με μία γραπτή εξέταση,
που συνίσταται στη μετάφραση ενός επιστημονικού
κειμένου. Υποψήφιοι που διαθέτουν αναγνωρισμένα
διπλώματα που πιστοποιούν την επαρκή γνώση της
αγγλικής γλώσσας, επιπέδου τουλάχιστον Β2, σύμφωνα με τα οριζόμενα στον ΑΣΕΠ, απαλλάσσονται από την
εξέταση, ενώ, οι πτυχιούχοι αγγλόφωνων πανεπιστημίων, απαλλάσσονται από την υποχρέωση προσκόμισης
πιστοποιητικού γλωσσομάθειας.
Θετικά θα συνυπολογίζεται η γνώση και δεύτερης ξένης γλώσσας.
Οι υποψήφιοι υποβάλλουν την αίτησή τους ηλεκτρονικά στο portal:
https://matrix.upatras.gr/sap/bc/webdynpro/sap/
zups_pg_adm#.
Για περισσότερες πληροφορίες, μπορούν να απευθύνονται στην Γραμματεία του Τμήματος Βιολογίας (τηλ:
2610 969201, 2610 969205, e-mail: grambio@upatras.gr).
Με εισήγηση της Σ.Ε. και απόφαση της Συνέλευσης
ορίζεται κάθε έτος η Επιτροπή Αξιολόγησης Υποψηφίων
Μεταπτυχιακών Φοιτητών (Ε.Α.Υ.), η οποία αποτελείται
από τρία (3) μέλη Δ.Ε.Π. του Τμήματος Βιολογίας που
έχουν αναλάβει μεταπτυχιακό έργο.
Η Γραμματεία του Π.Μ.Σ. παραλαμβάνει τις αιτήσεις
με τα απαραίτητα δικαιολογητικά που υποβάλλουν οι
υποψήφιοι/ες Μ.Φ., τα οποία προβλέπονται από την προκήρυξη κάθε φορά και συντάσσει πίνακα υποψηφίων
Μ.Φ., τον οποίο διαβιβάζει στην Ε.Α.Υ. Τα δικαιολογητικά
που κατατίθενται από τους/ις υποψήφιους/ες πρέπει να
έχουν υποβληθεί εμπρόθεσμα, όπως αυτά προβλέπονται
στη σχετική προκήρυξη. Εκπρόθεσμες αιτήσεις δεν γίνονται δεκτές. Η διαδικασία αξιολόγησης των υποψηφίων
περιλαμβάνει δύο στάδια:
1) Στο πρώτο, αξιολογούνται οι αιτήσεις με βάση την
πληρότητα και την εγκυρότητα των απαιτούμενων δικαιολογητικών που υποβλήθηκαν, το οποίο αποτελεί απα-
ραίτητη προϋπόθεση πρόκρισης στο επόμενο στάδιο.
2) Κατά το δεύτερο στάδιο της διαδικασίας, οι υποψήφιοι/ες καλούνται σε συνέντευξη ενώπιον της Ε.Α.Υ.
Στόχος είναι να διαπιστωθεί ποιοι/ές υποψήφιοι/ιες είναι
ικανοί/ές να ανταποκριθούν ουσιαστικά στις απαιτήσεις
του Π.Μ.Σ., συνεκτιμώντας το κίνητρο και το ενδιαφέρον,
αλλά και τη συνολικότερη συγκρότηση και επιστημονική
τους επάρκεια σε σχέση με το αντικείμενο του Π.Μ.Σ.
Ειδικότερα, λαμβάνονται υπόψη τα ακόλουθα πέντε
(5) διαφορετικά κριτήρια, κλιμακούμενης βαρύτητας,
από τα οποία υπολογίζεται αθροιστικά η συνολική βαθμολογία του υποψηφίου.
Α/Α ΚΡΙΤΗΡΙΑ ΕΠΙΛΟΓΗΣ
ΜΟΡΙΑ
(ποσοστό επί
τοις %)
Βαθμός πτυχίου/διπλώματος
Συνάφεια γνωστικού
υπόβαθρου
Δημοσιεύσεις σε επιστημονικά
περιοδικά ή/και ανακοινώσεις
σε επιστημονικά συνέδρια
Πτυχιακή εργασία
Συνέντευξη
ΣΥΝΟΛΟ
100%
Η επιλογή γίνεται με βάση την αξιολόγηση του φακέλου
των δικαιολογητικών των υποψηφίων και της συνέντευξης
από την Επιτροπή Αξιολόγησης Υποψηφίων (Ε.Α.Υ.).
Η προφορική συνέντευξη ενώπιον των μελών της
Ε.Α.Υ. αφορά σε θέματα ευρύτερου επιστημονικού ενδιαφέροντος και αποβλέπει:
α) Στη διαπίστωση της γενικής επιστημονικής κατάρτισης και της προσωπικότητας του/ης υποψηφίου/ας.
β) Στην αξιολόγηση των συστατικών επιστολών.
γ) Στη διαπίστωση επαρκούς γνώσης της αγγλικής
γλώσσας μέσω των αντίστοιχων πιστοποιητικών ή προφορικής εξέτασης.
δ) Στην αξιολόγηση άλλων προσόντων (π.χ. τυχόν
υποτροφίες, γνώση και άλλων ξένων γλωσσών πλην της
αγγλικής, ικανότητα χρήσης Η/Υ κ.τ.λ.) ή ελλείψεων του/
ης υποψηφίου/ας Μ.Φ.
Επιλέγονται οι υποψήφιοι/ες που θα συγκεντρώνουν
την υψηλότερη συνολική βαθμολογία, με κατώτερο όριο
το 7 (επτά), και μέχρι της κάλυψης του μέγιστου αριθμού
εισακτέων του Προγράμματος. Σε περίπτωση που δύο
ή περισσότεροι υποψήφιοι/ες συγκεντρώσουν την ίδια
συνολική βαθμολογία αλλά έχει συμπληρωθεί ο μέγιστος
αριθμός εισακτέων του Προγράμματος, αυτοί/ές δύναΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
νται να γίνουν δεκτοί/ές ως ισοβαθμούντες/σες, ύστερα
από αιτιολογημένη πρόταση της Ε.Υ.Α. και απόφαση της
Συνέλευσης του Τμήματος.
Με την ολοκλήρωση των διαδικασιών αξιολόγησης η
Ε.Α.Υ. καταρτίζει πλήρη κατάλογο και ιεραρχεί όλους/ες
τους υποψηφίους/ες, προβαίνει στην τελική επιλογή και
καταρτίζει τον τελικό πίνακα των επιτυχόντων, ο οποίος
επικυρώνεται από τη Συνέλευση του Τμήματος. Η ανάρτηση του τελικού πίνακα με τους επιτυχόντες πραγμα-
τοποιείται σύμφωνα με τις διατάξεις περί προστασίας
προσωπικών δεδομένων στην ιστοσελίδα του Π.Μ.Σ.
και στις ανακοινώσεις του Τμήματος.
Η διαδικασία επιλογής των Μ.Φ. ολοκληρώνεται
ύστερα από απόφαση της Συνέλευσης «περί εγκρίσεως εισακτέων και επιλαχόντων στο Π.Μ.Σ.», μετά από
σχετική κοινή γραπτή εισήγηση της Ε.Α.Υ. και της Σ.Ε.
του Προγράμματος. Η απόφαση δημοσιοποιείται στην
ιστοσελίδα του Π.Μ.Σ. του Τμήματος Βιολογίας. Το αργότερο μέχρι τα μέσα Οκτωβρίου κάθε ακαδημαϊκού
έτους πρέπει να έχει ολοκληρωθεί και η εγγραφή των
επιτυχόντων Μ.Φ. στο Π.Μ.Σ.
Άρθρο 6
Εγγραφές - Δηλώσεις Μαθημάτων
Οι επιτυχόντες υποψήφιοι καλούνται να απαντήσουν
γραπτά ή ηλεκτρονικά (e-mail) εντός πέντε (5) εργάσιμων ημερών εάν αποδέχονται ή όχι την ένταξη τους
στο Π.Μ.Σ., αποδεχόμενοι τους όρους λειτουργίας του.
Η μη απάντηση από επιλεγέντα υποψήφιο μέσα στην
παραπάνω προθεσμία ισοδυναμεί με άρνηση αποδοχής.
Εφόσον υπάρξουν αρνήσεις, η Γραμματεία ενημερώνει
τους αμέσως επόμενους στη σειρά αξιολόγησης από
το σχετικό πίνακα επιτυχόντων. Ένσταση κατά των πινάκων επιτυχόντων μπορεί να γίνει μέσα σε πέντε (5)
εργάσιμες ημέρες από την ημερομηνία ανακοίνωσης
των αποτελεσμάτων. Η ένσταση, η οποία πρέπει να είναι
συγκεκριμένη, κρίνεται τελεσίδικα από την Συνέλευση
του Τμήματος.
Οι επιτυχόντες θα πρέπει να εγγραφούν στη γραμματεία του Π.Μ.Σ. σε προθεσμίες που ορίζονται από τη Συ-
νέλευση του Τμήματος. Για λόγους εξαιρετικής ανάγκης
είναι δυνατή η εγγραφή Μ.Φ. μετά από τη λήξη της προθεσμίας με απόφαση της Σ.Ε., ύστερα από αιτιολογημένη
αίτηση του ενδιαφερομένου.
Οι εισακτέοι Μ.Φ. οφείλουν να ενημερώνονται από την
ιστοσελίδα του Τμήματος, τη Γραμματεία του Τμήματος
και την ιστοσελίδα του Π.Μ.Σ. για θέματα που αφορούν
στη φοίτησή τους. Η Γραμματεία, αλλά και οι διδάσκοντες στο Π.Μ.Σ., ενημερώνουν τους Μ.Φ. για θέματα που
αφορούν στις σπουδές τους μέσω του ιδρυματικού τους
ηλεκτρονικού ταχυδρομείου (@upnet.gr).
Οι Μ.Φ. υποχρεούνται να ανανεώνουν την εγγραφή
τους ανά εξάμηνο. Η ανανέωση γίνεται στην αρχή κάθε
διδακτικού εξαμήνου εκάστου ακαδημαϊκού έτους ηλεκτρονικά, στο σύνδεσμο https://progress.upatras.gr.
Φοιτητής/τρια που δεν ανανέωσε την εγγραφή του/
της ή δεν παρακολούθησε μαθήματα για δύο (2) συνεχόμενα εξάμηνα, χάνει αυτοδίκαια την ιδιότητα του Μ.Φ.
και διαγράφεται από τα μητρώα του Π.Μ.Σ.
Άρθρο 7
Εκπαιδευτική Δομή του Π.Μ.Σ.
Διάρκεια και διάρθρωση Σπουδών Διδακτικό ημερολόγιο
Η ελάχιστη χρονική διάρκεια φοίτησης στο Π.Μ.Σ.
ορίζεται σε τρία (3) ακαδημαϊκά εξάμηνα, στα οποία
περιλαμβάνεται και ο χρόνος εκπόνησης της Μεταπτυχιακής Διπλωματικής Εργασίας (Μ.Δ.Ε.). Η μέγιστη διάρ-
κεια φοίτησης δεν μπορεί να υπερβεί το διπλάσιο από
την προβλεπόμενη κανονική διάρκεια φοίτησης. Ως εκ
τούτου, η ανώτατη διάρκεια φοίτησης ανέρχεται σε έξι
(6) ακαδημαϊκά εξάμηνα.
Στην περίπτωση μη περάτωσης των σπουδών έως την
ημερομηνία λήξης του ανώτατου χρόνου σπουδών (3
εξάμηνα σπουδών και 3 επιπλέον εξάμηνα), ο/η Μ.Φ.
διαγράφεται κατόπιν εισήγησης της Σ.Ε. και απόφασης
της Συνέλευσης του Τμήματος.
Το Πρόγραμμα είναι πλήρους φοίτησης. Δεν παρέχεται
δυνατότητα μερικής φοίτησης στο Π.Μ.Σ.
Μετά την παρέλευση ενός (1) τουλάχιστον εξαμήνου
σπουδών ο/η Μ.Φ. μπορεί με αίτησή του/της να ζητήσει
αιτιολογημένα αναστολή φοίτησης (στρατιωτική θητεία,
ασθένεια, απουσία στο εξωτερικό, σοβαροί οικογενειακοί και ειδικοί επαγγελματικοί λόγοι, κ.λπ.), εφόσον
προσκομίσει τα σχετικά δικαιολογητικά. Η απόφαση
λαμβάνεται από τη Συνέλευση του Τμήματος Βιολογίας,
ύστερα από εισήγηση της Σ.Ε. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης και δεν
μπορούν να υπερβαίνουν τα δύο (2) συνεχόμενα εξάμηνα. Η αναστολή φοίτησης χορηγείται μόνο μία φορά.
Οι Μ.Φ. που βρίσκονται σε αναστολή φοίτησης, χάνουν
την φοιτητική ιδιότητα καθ’ όλο το χρονικό διάστημα
της διακοπής σπουδών τους, η οποία ανακτάται με τη
λήξη της αναστολής.
Σε περίπτωση υπέρβασης του χρονικού ορίου διακοπής των σπουδών ο/η Μ.Φ. διαγράφεται κατόπιν
εισήγησης της Σ.Ε. και απόφασης της Συνέλευσης του
Τμήματος.
Η Σ.Ε. οφείλει να μεριμνά προκειμένου να υπάρχει ταύτιση, τόσο στις ημερομηνίες έναρξης και λήξης μαθημάτων
κάθε ακαδημαϊκού εξαμήνου, όσο και στις ημερομηνίες
έναρξης και λήξης των εξεταστικών περιόδων, μεταξύ
του προπτυχιακού και μεταπτυχιακού κύκλου σπουδών,
σύμφωνα και με όσα καθορίζονται από το Ακαδημαϊκό
Ημερολόγιο, όπως αυτό εγκρίνεται από τη Σύγκλητο του
Ιδρύματος κάθε ακαδημαϊκό έτος. Σε έκτακτες περιπτώσεις η Σ.Ε. μπορεί να αποφασίσει την έναρξη του εξαμή-
νου ή/και εξετάσεων σε διαφορετικές ημερομηνίες.
Το ωρολόγιο πρόγραμμα μαθημάτων και εξετάσεων
κάθε εξαμήνου καταρτίζεται και κοινοποιείται από τη
Σ.Ε., τουλάχιστον ένα δεκαήμερο πριν από την έναρξη
του εξαμήνου.
Στο τέλος κάθε εξαμήνου πραγματοποιούνται οι εξετάσεις των μαθημάτων. Η εξεταστική περίοδος δεν μπορεί
να υπερβαίνει τις δύο (2) εβδομάδες. Για τις εξετάσεις
των Μ.Φ. ισχύουν τα προβλεπόμενα που αφορούν στις
εξετάσεις των προπτυχιακών φοιτητών, σύμφωνα με τον
Εσωτερικό Κανονισμό του Πανεπιστημίου Πατρών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
Μαθήματα - Πρόγραμμα σπουδών
Τα μαθήματα του Π.Μ.Σ. ξεκινούν το χειμερινό εξάμηνο εκάστου ακαδημαϊκού έτους και ακολουθούν το
ακαδημαϊκό ημερολόγιο του Πανεπιστημίου Πατρών.
Για την απόκτηση Διπλώματος Μεταπτυχιακών Σπουδών
(Δ.Μ.Σ.) απαιτούνται συνολικά ενενήντα (90) πιστωτικές
μονάδες (ECTS). Κατά τη διάρκεια των σπουδών, οι μεταπτυχιακοί φοιτητές υποχρεούνται σε:
α) Παρακολούθηση και επιτυχή εξέταση έξι (6) μεταπτυχιακών μαθημάτων.
β) Παρακολούθηση σεμιναρίων.
γ) Εκπόνηση Μεταπτυχιακής Διπλωματικής Εργασίας
(Μ.Δ.Ε.).
Συνολικά τα μαθήματα αντιστοιχούν σε σαράντα (40)
ECTS, ενώ η Μ.Δ.Ε. αντιστοιχεί σε πενήντα (50) ECTS.
Κατά τη διάρκεια του Α’ εξαμήνου σπουδών οι Μ.Φ.
παρακολουθούν ένα (1) υποχρεωτικό μάθημα και τρία
(3) μαθήματα επιλογής (σύνολο 30 ECTS). Στο Β’ εξάμηνο σπουδών οι Μ.Φ. παρακολουθούν δύο (2) μαθήματα
επιλογής (σύνολο 10 ECTS), και δηλώνουν την έναρξη
της Μ.Δ.Ε. (20 ECTS), την οποία και ολοκληρώνουν στο
Γ’ εξάμηνο (30 ECTS).
Τα μαθήματα παρέχονται με τη μορφή της δια ζώσης
εκπαιδευτικής διαδικασίας. Με απόφαση της Σ.Ε. δύναται να πραγματοποιηθούν εξ αποστάσεως διαλέξεις για
τη διευκόλυνση της συμμετοχής εξωτερικών ομιλητών,
χωρίς φυσική παρουσία.
Η γλώσσα διδασκαλίας του Π.Μ.Σ. και συγγραφής της
Μ.Δ.Ε. είναι η ελληνική, αλλά παρέχεται η δυνατότητα
συγγραφής της Μ.Δ.Ε. στην αγγλική (π.χ. σε περίπτωση
συμμετοχής στο Π.Μ.Σ. αλλοδαπού/ής Μ.Φ., ή εάν μέλος
της Τριμελούς Εξεταστικής Επιτροπής της Μ.Δ.Ε. είναι
αλλοδαπός/ή), ύστερα από αίτημα του/της Μ.Φ. προς τη
Συνέλευση του Τμήματος και τη σύμφωνη γνώμη του επιβλέποντα. Σε περίπτωση συγγραφής στην αγγλική, η Μ.Δ.Ε.
θα πρέπει να περιλαμβάνει εκτεταμένη ελληνική περίληψη.
Το αναλυτικό πρόγραμμα μαθημάτων ανά εξάμηνο
διαμορφώνεται ως εξής:
Α’ ΕΞΑΜΗΝΟ
Κωδικός
Τίτλος μαθήματος
Τύπος μαθήματος
Πιστωτικές μονάδες
(ECTS)
ΒΤ_1.1
Ερευνητική Μεθοδολογία
Υποχρεωτικό
ΒΤ_1.2
Βιολογία του Καρκίνου – Βιοδείκτες
Επιλογής
ΒΤ_1.3
Δομική Βιολογία
Επιλογής
ΒΤ_1.4
Θέματα αιχμής στη Νευροβιολογία και στην
Αναγεννητική Βιολογία
Επιλογής
ΒΤ_1.5
Θέματα Εφαρμοσμένης Φυσιολογίας και
Βιοτεχνολογίας Φυτών
Επιλογής
ΒΤ_1.6
Μοριακή Γενετική και Εφαρμογές
Επιλογής
ΒΤ_1.7
Θεωρία και Πρακτική στην Ανάλυση Μοριακών
Δεδομένων: Γενετική Πληθυσμών και Φυλογένεση
Επιλογής
ΒΤ_1.8
Συστημική Βιολογία
Επιλογής
Σύνολο πιστωτικών μονάδων εξαμήνου
Β’ ΕΞΑΜΗΝΟ
Κωδικός
Τίτλος μαθήματος
Τύπος μαθήματος
Πιστωτικές μονάδες
(ECTS)
ΒΤ_DIP1
Μεταπτυχιακή Διπλωματική Εργασία Ι
Υποχρεωτικό
ΒΤ_2.1
Βιοχημεία του Οξειδωτικού Stress
Επιλογής
ΒΤ_2.2
Εφαρμοσμένη Εντομολογία
Επιλογής
ΒΤ_2.3
Μεθοδολογία στη Βιοϊατρική Έρευνα
Επιλογής
ΒΤ_2.4
Μικροβιακή Βιοτεχνολογία
Επιλογής
ΒΤ_2.5
Μοριακή και Κυτταρική Ανοσοβιολογία
Επιλογής
ΒΤ_2.6
Περιβαλλοντική Μεταλλαξιγένεση
Επιλογής
Σύνολο πιστωτικών μονάδων εξαμήνου
Γ’ ΕΞΑΜΗΝΟ
Κωδικός
Τίτλος
Είδος μαθήματος
Πιστωτικές μονάδες
(ECTS)
ΒΤ_DIP2
Μεταπτυχιακή Διπλωματική Εργασία ΙΙ
Υποχρεωτικό
Σύνολο πιστωτικών μονάδων εξαμήνου
Οι ελάχιστες ώρες διδακτικού έργου ανά υποχρεωτικό μάθημα ορίζονται σε 39 διδακτικές ώρες. Κάθε εξάμηνο
περιλαμβάνει τουλάχιστον δεκατρείς (13) πλήρεις εβδομάδες διδασκαλίας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
Στην αρχή κάθε εξαμήνου και πριν την έναρξη των
μαθημάτων του Π.Μ.Σ. ανακοινώνεται στους/στις Μ.Φ.
το ακαδημαϊκό ημερολόγιο, στο οποίο αναγράφονται
οι ημερομηνίες έναρξης και λήξης των εξαμήνων και οι
περίοδοι εξετάσεων.
Το ωρολόγιο πρόγραμμα μαθημάτων καταρτίζεται και
ανακοινώνεται από τη Σ.Ε. τουλάχιστον ένα δεκαήμερο
πριν από την έναρξη κάθε ακαδημαϊκού εξαμήνου. Η
διδασκαλία των μαθημάτων αρχίζει ακόμα και αν δεν
έχει ολοκληρωθεί η χρονική περίοδος για την εγγραφή
των Μ.Φ. ή/και των δηλώσεων των μαθημάτων για το
συγκεκριμένο εξάμηνο.
Περιγραφή μαθημάτων
Στο Περίγραμμα κάθε μαθήματος παρέχονται πληροφορίες για το σκοπό του μαθήματος, τα μαθησιακά
αποτελέσματα, το περιεχόμενο, τις διδακτικές μεθόδους,
τη συνιστώμενη βιβλιογραφία, καθώς και τον τρόπο αξιολόγησης.
Συνοπτική περιγραφή μαθημάτων
Α’ ΕΞΑΜΗΝΟ
ΒΤ_1.1. Ερευνητική Μεθοδολογία
Συγχρονες ερευνητικές μέθοδοι και εργαλεία Βιολογικής Τεχνολογίας. Θεωρία, σχεδιασμός και υλοποίηση
πειραμάτων, αξιολόγηση και ερμηνεία αποτελεσμάτων,
εξαγωγή συμπερασμάτων, συγγραφή εργαστηριακής
αναφοράς.
ΒΤ_1.2. Βιολογία του Καρκίνου - Βιοδείκτες
Περιγραφή θεραπευτικών στόχων/βιοδεικτών και σηματοδοτικών μονοπατιών στα καρκινικά κύτταρα. Εισα-
γωγή σε νέες προσεγγίσεις στην έρευνα για τον καρκίνο:
υγρή βιοψία και καινοτόμα μέσα στη διάγνωση και την
πρόγνωση του καρκίνου.
ΒΤ_1.3. Δομική Βιολογία
Παραγωγή και κρυστάλλωση πρωτεϊνών και δομικός
χαρακτηρισμός μέσω περίθλασης ακτίνων Χ και κρυσταλλογραφικών μεθόδων. Ο ρόλος της Δομικής Βιο-
λογίας στις επιστήμες ζωής.
ΒΤ_1.4. Θέματα αιχμής στη Νευροβιολογία & στην
Αναγεννητική Βιολογία
Επιλεγμένα θέματα που σχετίζονται με τη δόμηση και
λειτουργία του νευρώνα και του νευρικού συστήματος,
καθώς και με τη βιολογία των ενήλικων βλαστικών κυττάρων και τις αναγεννητικές ιδιότητες των ιστών.
ΒΤ_1.5. Θέματα Εφαρμοσμένης Φυσιολογίας και Βιοτεχνολογίας Φυτών
Η χρήση σύγχρονης μεθοδολογίας στην προσέγγιση
εφαρμογών που σχετίζονται με τη Φυσιολογία και τη
Βιοτεχνολογία των Φυτών. Από τον πειραματισμό στο
εργαστήριο μέχρι την καταγραφή της λειτουργίας των
φωτοσυνθετικών οργανισμών υπό καταπονητικές περιβαλλοντικές συνθήκες.
ΒΤ_1.6. Μοριακή Γενετική και Εφαρμογές
Η ύλη του μαθήματος στοχεύει στην κατανόηση των
μοριακών μηχανισμών που συμβάλλουν στην γενετική
ποικιλότητα, δίνοντας έμφαση σε εφαρμογές αφενός
σε πληθυσμιακές εξελικτικές μελέτες και αφετέρου στη
βιοϊατρική μεταφραστική έρευνα στον άνθρωπο.
ΒΤ_1.7. Θεωρία και Πρακτική στην Ανάλυση Μοριακών
Δεδομένων: Γενετική Πληθυσμών και Φυλογένεση
Θεωρία, πρακτική και περιπτωσιολογικές μελέτες Γενετικής Πληθυσμών και Γενετικής Διατήρησης. Θεωρία
και πρακτική της μοριακής φυλογενετικής ανάλυσης και
των διαφορετικών μεθόδων και εργαλείων κατασκευής
φυλογενετικών δέντρων.
ΒΤ_1.8. Συστημική Βιολογία
Η ύλη του μαθήματος στοχεύει στην περιγραφή των
πειραματικών και υπολογιστικών μεθόδων ομικών αναλύσεων στη Συστημική Βιολογία, δείχνοντας τις σημαντι-
κές προοπτικές αλλά και σχετικές προκλήσεις στη βιολογική έρευνα, μέσω και της συζήτησης δημοσιεύσεων
από τη σύγχρονη βιβλιογραφία.
Β’ ΕΞΑΜΗΝΟ
ΒΤ_DIP1. Μεταπτυχιακή Διπλωματική Εργασία Ι
Έναρξη της ερευνητικής δραστηριότητας (βιβλιογραφική επισκόπηση και παρουσίαση δεδομένων στο θέμα
της διπλωματικής εργασίας, πειραματικός σχεδιασμός,
υλοποίηση πειραμάτων, αξιολόγηση αποτελεσμάτων).
ΒΤ_2.1. Βιοχημεία του Οξειδωτικού Stress
Βιοχημικοί μηχανισμοί αντιοξειδωτικής άμυνας σε
μοριακό και κυτταρικό επίπεδο. Σχέση των μηχανισμών
αντιοξειδωτικής άμυνας με τις ασθένειες και τη διατροφή.
ΒΤ_2.2. Εφαρμοσμένη Εντομολογία
Ανάλυση εντόμων αγροτικής και υγειονομικής σημασίας με έμφαση στην αξιοποίηση της γενετικής, της
συμβίωσης, και των νέων τεχνολογιών, για την ανάπτυξη
μεθοδολογιών καταπολέμησης με μειωμένο περιβαλλοντικό αποτύπωμα.
ΒΤ_2.3. Μεθοδολογία στη Βιοϊατρική Έρευνα
Βασικές αρχές ηθικής και μεθοδολογίας στην βιοϊατρική έρευνα, με έμφαση την μεταφραστική έρευνα νευρο-
ψυχιατρικών διαταραχών και νευροεκφυλιστικών νόσων.
Βασικοί κανόνες σχεδίασης και ανάπτυξης ερευνητικών
πρωτοκόλλων.
ΒΤ_2.4. Μικροβιακή Βιοτεχνολογία
Μικροβιακές διεργασίες και αλληλεπιδράσεις βιοτεχνολογικού ενδιαφέροντος: αρχές, περιγραφή και
εφαρμογές στη περιβαλλοντική και βιομηχανική βιοτεχνολογία.
ΒΤ_2.5. Μοριακή και Κυτταρική Ανοσοβιολογία
Οργάνωση και λειτουργία του ανοσοποιητικού συστήματος σε μοριακό και κυτταρικό επίπεδο. Διαταραχές
των φυσικών και ειδικών ανοσοαποκρίσεων και ο ρόλος
τους στην εμφάνιση ασθενειών.
ΒΤ_2.6. Περιβαλλοντική Μεταλλαξιγένεση
Αξιολογημένα συστήματα ελέγχου και προσδιορισμού
της γενετικής και τοξικολογικής δράσης διαφόρων περιβαλλοντικών παραγόντων καθώς και των αντίστοιχων
συνεπειών των ανθρωπογενών δραστηριοτήτων στο
περιβάλλον, στους οργανισμούς και στον άνθρωπο.
Γ’ ΕΞΑΜΗΝΟ
ΒΤ_DIP2. Μεταπτυχιακή Διπλωματική Εργασία ΙΙ
Ολοκλήρωση ερευνητικής δραστηριότητας (υλοποίηση πειραμάτων, αξιολόγηση και ερμηνεία αποτελεσμά-
των, εξαγωγή συμπερασμάτων, συγγραφή και παρουσίαση της διπλωματικής εργασίας).
Αναλυτική περιγραφή των μαθημάτων μαζί με τα Περιγράμματά τους, τους διδάσκοντες κάθε ακαδημαϊκού
έτους, και άλλες συναφείς πληροφορίες αναγράφονται
στον Οδηγό Σπουδών στον διαδικτυακό τόπο του Π.Μ.Σ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
Με πρόταση της Συνέλευσης Τμήματος και έγκριση
της Συγκλήτου μπορεί να γίνεται τροποποίηση του προγράμματος των μαθημάτων και ανακατανομή μεταξύ
των εξαμήνων.
Παρακολούθηση μαθημάτων
Η παρακολούθηση όλων των μαθημάτων του Π.Μ.Σ.
είναι υποχρεωτική. Το εκπαιδευτικό έργο κάθε ακαδημαϊκού έτους διαρθρώνεται σε δύο (2) εξάμηνα σπου-
δών, το χειμερινό και το εαρινό, έκαστο εκ των οποίων
περιλαμβάνει τουλάχιστον δεκατρείς (13) εβδομάδες
διδασκαλίας. Τα μαθήματα του χειμερινού εξαμήνου εξετάζονται στη χειμερινή εξεταστική περίοδο και του εαρι-
νού εξαμήνου εξετάζονται στην αντίστοιχη εαρινή. Κατά
την επαναληπτική εξεταστική περίοδο του Σεπτεμβρίου
εξετάζονται τα μαθήματα του χειμερινού και εαρινού
εξαμήνου. Σε περίπτωση κωλύματος διεξαγωγής ενός
μαθήματος προβλέπεται η αναπλήρωσή του. Ο διδάσκων οφείλει να ειδοποιεί τους Μ.Φ. που το παρακολου-
θούν για την ημερομηνία και την ώρα αναπλήρωσης με
ανάρτηση στην ιστοσελίδα του Π.Μ.Σ.
Η δήλωση παρακολούθησης των μαθημάτων είναι
υποχρεωτική για κάθε εξάμηνο. Παραβίαση της προθεσμίας εγγραφής ισοδυναμεί με απώλεια της δυνατότη-
τας παρακολούθησης του τρέχοντος εξαμήνου. Σε αυτή
την περίπτωση, για τη συνέχιση της φοίτησης απαιτείται
απόφαση της Συνέλευσης του Τμήματος, ύστερα από
πρόταση της Σ.Ε.
Οι Μ.Φ. έχουν τη δυνατότητα, καθ’ υπέρβαση των 90
ECTS, να παρακολουθήσουν και άλλα μαθήματα από
άλλα Π.Μ.Σ., τα οποία όμως δεν υπολογίζονται στο βαθμό του Δ.Μ.Σ.
Οι Μ.Φ. συμμετέχουν σε όλες τις εκπαιδευτικές δραστηριότητες (παραδόσεις, εργαστηριακές ασκήσεις, σε-
μινάρια) του Π.Μ.Σ., που πραγματοποιούνται δια ζώσης
στο Πανεπιστήμιο Πατρών. Μέγιστος αριθμός απουσιών
ορίζεται σε μία (1) για κάθε μάθημα του Π.Μ.Σ.
Βαθμολογία - Εξετάσεις - Ορισμός Ε.Κ. και Τ.Ε.Ε.
Η αξιολόγηση των Μ.Φ. και η επίδοσή τους στα μαθήματα που υποχρεούνται να παρακολουθήσουν στο
πλαίσιο του Π.Μ.Σ. πραγματοποιείται στο τέλος κάθε
εξαμήνου με γραπτές ή προφορικές εξετάσεις ή με εκπόνηση εργασιών καθ’ όλη τη διάρκεια του εξαμήνου. Ο
τρόπος αξιολόγησης ορίζεται από τον διδάσκοντα του
κάθε μαθήματος. Η επίδοση σε κάθε μάθημα αξιολογείται από τον/ους διδάσκοντα/ες και βαθμολογείται με την
ισχύουσα, για τους προπτυχιακούς φοιτητές, κλίμακα
βαθμολογίας. Συγκεκριμένα, οι βαθμοί που δίδονται, κυμαίνονται από μηδέν (0) μέχρι δέκα (10) με διαβαθμίσεις
της ακέραιης ή μισής μονάδας. Προβιβάσιμοι βαθμοί
είναι το 5 και οι μεγαλύτεροί του.
Για την αντιμετώπιση έκτακτων αναγκών ή συνθηκών
που ανάγονται σε λόγους ανωτέρας βίας, δύναται να
εφαρμόζονται εναλλακτικές μέθοδοι αξιολόγησης, όπως
η διεξαγωγή γραπτών ή προφορικών εξετάσεων με τη
χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της αξιολόγησης.
Δύναται να εφαρμόζονται εναλλακτικές μέθοδοι για
την αξιολόγηση Μ.Φ. με αναπηρία και ειδικές εκπαιδευτικές ανάγκες.
Στις περιπτώσεις ασθένειας ή ανάρρωσης από βαριά
ασθένεια συνιστάται ο διδάσκων να διευκολύνει, με
όποιον τρόπο θεωρεί ο ίδιος πρόσφορο, τον/ην Μ.Φ.
(π.χ. προφορική εξ αποστάσεως εξέταση). Κατά τις προφορικές εξετάσεις ο διδάσκων εξασφαλίζει ότι δεν θα
παρευρίσκεται μόνος του με τον εξεταζόμενο Μ.Φ.
Δεν επιτρέπεται η επανεξέταση Μ.Φ. σε μαθήματα
στα οποία έχουν εξεταστεί επιτυχώς, για βελτίωση της
βαθμολογίας τους.
Ο/η Μ.Φ. διαγράφεται με απόφαση του αρμόδιου, κατά
περίπτωση, οργάνου εάν αποτύχει δύο φορές στο ίδιο
μάθημα ή αποτύχει σε δύο διαφορετικά μαθήματα ή δεν
προσέλθει στην εξέταση (Non Show-NS), χωρίς να λαμβάνεται υπόψη η επαναληπτική εξεταστική περίοδος.
Οι εξετάσεις των εξαμηνιαίων μαθημάτων πραγματοποιούνται στο τέλος του κάθε εξαμήνου. Η Σ.Ε. του
Π.Μ.Σ. καταρτίζει και ανακοινώνει εγκαίρως το ωρολόγιο πρόγραμμα των εξετάσεων κάθε εξαμήνου και όχι
αργότερα από δέκα (10) ημέρες πριν από την έναρξη
των εξετάσεων.
Οι Μ.Φ. μπορούν να εξεταστούν στα μαθήματα των
δύο (2) εξαμήνων πριν την έναρξη του χειμερινού εξαμήνου (επαναληπτική Σεπτεμβρίου). Η διάρκεια της επα-
ναληπτικής εξεταστικής περιόδου ορίζεται στις δύο (2)
εβδομάδες. Η παραπάνω εξέταση είναι επαναληπτική
των μαθημάτων των αντίστοιχων εξαμήνων.
Η βαθμολογία των μαθημάτων καταχωρείται ηλεκτρονικά στο πληροφοριακό σύστημα και κατατίθεται στη
Γραμματεία του Π.Μ.Σ. εντός είκοσι (20) ημερών από τη
λήξη της εξεταστικής περιόδου.
Τα αποτελέσματα της βαθμολόγησης των μαθημάτων κοινοποιούνται με ευθύνη του/της υπεύθυνου/ης
συντονιστή/τριας του μαθήματος στους/στις Μ.Φ. το
αργότερο δεκαπέντε (15) ημέρες μετά την ημερομηνία
εξέτασης ή, στην περίπτωση που η αξιολόγηση γίνεται
βάσει εργασιών, είκοσι (20) ημέρες μετά την ημερομηνία
παράδοσης των εργασιών.
Για την απόκτηση Δ.Μ.Σ. κάθε Μ.Φ. οφείλει να παρακολουθήσει και να εξεταστεί επιτυχώς στο σύνολο των
προσφερόμενων μαθημάτων του Π.Μ.Σ. και να εκπονήσει Μ.Δ.Ε., συγκεντρώνοντας έτσι συνολικά 90 ECTS.
Για κάθε Μ.Φ. ορίζεται από τη Σ.Ε. ένα μέλος Δ.Ε.Π. ως
επιβλέπων καθηγητής (Ε.Κ.). Η Σ.Ε. και ο Ε.Κ. έχουν την
ευθύνη της παρακολούθησης και του ελέγχου της πορείας της Μ.Δ.Ε. του/της Μ.Φ. Η Σ.Ε. συγκροτεί επίσης την
Τριμελή Εξεταστική Επιτροπή (Τ.Ε.Ε.) για την έγκριση της
Μ.Δ.Ε., ένα από τα μέλη της οποίας είναι και ο επιβλέπων.
Ο Ε.Κ. της Μ.Δ.Ε. ενός Μ.Φ. πρέπει να είναι διδάσκων
του Π.Μ.Σ.
Η Μ.Δ.Ε. βαθμολογείται από τα μέλη της Τ.Ε.Ε. και ο
τελικός βαθμός είναι ο αριθμητικός μέσος όρος των αντίστοιχων βαθμών όλων των μελών. Η έγκριση της Μ.Δ.Ε.
μπορεί να ληφθεί και με τη σύμφωνη γνώμη μόνο των
δύο μελών της Τ.Ε.Ε., τα οποία και βαθμολογούν.
Σε περίπτωση αποτυχίας στην εξέταση της Μ.Δ.Ε., ο/η
Μ.Φ. μπορεί να επανεξετασθεί για μία ακόμη φορά, όχι
νωρίτερα από τρεις (3) μήνες, ούτε αργότερα από έξι
(6) μήνες, από την προηγούμενη εξέταση. Σε περίπτωση δεύτερης αποτυχίας ο/η Μ.Φ. διαγράφεται από το
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
Πρόγραμμα έπειτα από απόφαση της Συνέλευσης του
Τμήματος.
Για την απονομή του Δ.Μ.Σ., απαιτείται προαγωγικός
βαθμός σε όλα τα μεταπτυχιακά μαθήματα και στη Μ.Δ.Ε.
Αν η εν λόγω προϋπόθεση δεν επιτευχθεί μέσα στην προβλεπόμενη προθεσμία, ο/η Μ.Φ. δικαιούται απλού πιστο-
ποιητικού επιτυχούς παρακολούθησης των μαθημάτων
στα οποία έλαβε προαγωγικό βαθμό και αποχωρεί.
Άρθρο 8
Μεταπτυχιακή Διπλωματική Εργασία (Μ.Δ.Ε.)
Η εκπόνηση της Μ.Δ.Ε. στο Β’ και Γ’ εξάμηνο του Προγράμματος είναι υποχρεωτική για τους Μ.Φ.
Ο/Η Μ.Φ. υποβάλλει αίτηση κατά την έναρξη του Β’
εξαμήνου στην οποία αναγράφεται ο προτεινόμενος
τίτλος της Μ.Δ.Ε., ο προτεινόμενος επιβλέπων και επισυνάπτεται περίληψη της προτεινόμενης εργασίας.
Η Σ.Ε., ύστερα από την αίτηση του/της Μ.Φ., εισηγείται
στη Συνέλευση του Τμήματος τον επιβλέποντα της Μ.Δ.Ε.
και συγκροτεί την Τριμελή Εξεταστική Επιτροπή (Τ.Ε.Ε.)
για την έγκριση της εργασίας, ένα από τα μέλη της οποίας
είναι και ο επιβλέπων.
Τροποποίηση θέματος ή αντικατάσταση μέλους της
Τ.Ε.Ε. γίνεται κατόπιν πρότασης του/της Μ.Φ. ή του/
της επιβλέποντα/πουσας προς το αρμόδιο όργανο του
Π.Μ.Σ. και εξετάζεται κατά περίπτωση. Αλλαγή υπό την
έννοια της μικρής τροποποίησης - συγκεκριμενοποίησης
του τίτλου της Μ.Δ.Ε. χωρίς αλλαγή του γενικού θέματος
και του βασικού σχεδιασμού της μελέτης, δύναται να
γίνει μετά την υποβολή σχετικής αίτησης του/της Μ.Φ.
υπογεγραμμένη από τον/την επιβλέποντα/πουσα στην
Γραμματεία του Προγράμματος.
Μέλη ή επιβλέποντες της Τ.Ε.Ε. της Μ.Δ.Ε. ορίζονται εξ
όλων των κατηγοριών διδασκόντων όπως ορίζεται στο
άρθρο 83 του ν. 4957/2022.
Τα μέλη της Τ.Ε.Ε. πρέπει να έχουν την ίδια ή συναφή
επιστημονική ειδικότητα με το γνωστικό αντικείμενο
του Π.Μ.Σ.
Σε εξαιρετικές περιπτώσεις απώλειας, αντικειμενικής
αδυναμίας άσκησης καθηκόντων επίβλεψης ή σπουδαίου λόγου (ασθένεια, άδεια απουσίας στο εξωτερικό,
κ.λπ.), είναι δυνατή η αντικατάσταση του/της επιβλέποντα/ουσας ή μέλους της Τ.Ε.Ε. μετά από απόφαση της
Συνέλευσης του οικείου Τμήματος.
Ο μέγιστος αριθμός επίβλεψης Μ.Δ.Ε. ανά επιβλέποντα
ορίζεται σε δύο (2) ανά έτος.
Η εξέταση της Μ.Δ.Ε. γίνεται μόνον εφ’ όσον ο/η Μ.Φ.
έχει εξετασθεί επιτυχώς σε όλα τα απαιτούμενα μαθήματα του Π.Μ.Σ. Για να εγκριθεί η Μ.Δ.Ε., ο/η Μ.Φ. οφείλει
να την υποστηρίξει δημόσια ενώπιον της Τ.Ε.Ε. Μετά το
πέρας της υποστήριξης της Μ.Δ.Ε. από τον/την Μ.Φ., η
Τ.Ε.Ε. την αξιολογεί και βαθμολογεί.
Η Τ.Ε.Ε. μπορεί να ζητήσει:
(1) ελάσσονες διορθώσεις, στις οποίες ο/η υποψήφιος/α ανταποκρίνεται εντός χρονικού διαστήματος πέντε
(5) ημερών. Εφόσον αυτό ζητηθεί, η Επιτροπή καταθέτει τον τελικό βαθμό στη Γραμματεία χωρίς περαιτέρω
εξέταση, ή
(2) μείζονος σημασίας διορθώσεις. Στην περίπτωση
αυτή ορίζεται επανεξέταση του διορθωμένου κειμένου,
οπότε εάν ο/η φοιτητής/τρια δεν ανταποκριθεί επιτυχώς
διαγράφεται ύστερα από αιτιολογημένη εισήγηση της
Τ.Ε.Ε. και απόφαση της Σ.Ε.
Κατόπιν έγκρισης της Μ.Δ.Ε. από την Τ.Ε.Ε., τα μέλη
της συμπληρώνουν και υπογράφουν κοινό πρακτικό
εξέτασης, σύμφωνα με υπόδειγμα που χορηγείται από
τη Γραμματεία και υπάρχει και στο Παράρτημα 4.
Οι Μ.Δ.Ε., εφόσον εγκριθούν από την Τ.Ε.Ε., κατατίθεται υποχρεωτικά στη Γραμματεία του Τμήματος το συ-
ντομότερο δυνατόν, σε ηλεκτρονική μορφή (pdf) και
αναρτώνται στον διαδικτυακό τόπο του Π.Μ.Σ. Οι Μ.Δ.Ε.
που έχουν εξεταστεί επιτυχώς κατατίθενται στο Ιδρυματικό Αποθετήριο «Νημερτής» (https://nemertes.library.
upatras.gr/home). Η ανάρτηση του κειμένου της Μ.Δ.Ε.
στο «Νημερτής» είναι υποχρεωτική, προκειμένου ο/η
αποφοιτήσας/σα Μ.Φ. να συμμετάσχει στην επόμενη Τελετή Απονομής Διπλωμάτων Μεταπτυχιακών Σπουδών.
Για την εκπόνηση και συγγραφή της Μ.Δ.Ε., ισχύουν
οι όροι συγγραφής και δημοσιοποίησης διπλωματικών
εργασιών του Πανεπιστημίου Πατρών στο Παράρτημα 3
του παρόντος.
Συγγραφή Μ.Δ.Ε.
Η Μ.Δ.Ε. συντάσσεται στην ελληνική γλώσσα, με περίληψη αυτής στην αγγλική. Υπάρχει η δυνατότητα γραφής
εξ ολοκλήρου στην αγγλική γλώσσα με απόφαση της
Συνέλευσης του Τμήματος, μετά τη σύμφωνη γνώμη του
επιβλέποντα και σχετική εισήγηση της Σ.Ε. του Π.Μ.Σ.
Θέματα που αφορούν στη συγγραφή της Μ.Δ.Ε.,
όπως π.χ. γλώσσα, γραμματοσειρά, οδηγίες για την περίληψη, το περιεχόμενο, τη διάρθρωση και τον τρόπο
παρουσίασης της εργασίας, ζητήματα βιβλιογραφίας,
κ.λπ., παρατίθενται στο Παράρτημα 2 του παρόντος
Κανονισμού.
Μετά την παρουσίαση - υποστήριξη της Μ.Δ.Ε., η Τ.Ε.Ε.
συντάσσει και υπογράφει πρακτικό Δημόσιας Παρουσίασης της Μ.Δ.Ε. (παρατίθενται στο Παράρτημα 4 του
παρόντος Κανονισμού), στο οποίο αναγράφονται τυχόν
παρατηρήσεις ή σχόλια, καθώς και ο τελικός βαθμός.
Για την καταχώριση της βαθμολογίας της Μ.Δ.Ε., το
πρακτικό παρουσίασης υποβάλλεται στη Γραμματεία
του Τμήματος.
Πρακτική Άσκηση (Π.Α.)
Δεν προβλέπεται η διενέργεια Π.Α. στο πλαίσιο του
παρόντος Π.Μ.Σ.
Άρθρο 9
Υποχρεώσεις και δικαιώματα Μεταπτυχιακών
Φοιτητών
Οι Μ.Φ. υποχρεούνται να ανανεώνουν τη εγγραφή
τους στην αρχή εκάστου διδακτικού εξαμήνου. Η ανανέωση γίνεται ηλεκτρονικά στην αρχή κάθε εξαμήνου,
μέσα σε προθεσμίες που ορίζονται από τη Γραμματεία
του Π.Μ.Σ.
Οι Μ.Φ. έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
- Να υποβάλλουν στη Γραμματεία, πριν την αξιολόγηση της Μ.Δ.Ε., υπεύθυνη δήλωση ότι η Μ.Δ.Ε. δεν
αποτελεί προϊόν λογοκλοπής ούτε στο σύνολο ούτε σε
επιμέρους τμήματα αυτής.
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Π.Μ.Σ.,
του Τμήματος και του Πανεπιστημίου Πατρών, καθώς και
την ακαδημαϊκή δεοντολογία.
Οι Μ.Φ. έχουν όλα τα δικαιώματα και τις παροχές που
προβλέπονται για τους φοιτητές του Α’ κύκλου σπουδών, πλην του δικαιώματος παροχής δωρεάν διδακτικών
συγγραμμάτων. Το Ίδρυμα υποχρεούται να εξασφαλίσει στους φοιτητές με αναπηρία ή/και ειδικές ανάγκες
προσβασιμότητα στα προτεινόμενα συγγράμματα και
τη διδασκαλία.
Οι Μ.Φ. καλούνται να συμμετέχουν και να παρακολουθούν σεμινάρια, συζητήσεις, συνέδρια/ημερίδες με
γνωστικό αντικείμενο συναφές με αυτό του Π.Μ.Σ., διαλέξεις ή άλλες επιστημονικές εκδηλώσεις του Π.Μ.Σ. κ.ά.
Όλοι/ες οι Μ.Φ., από το Β’ εξάμηνο σπουδών δύνανται
να επικουρούν το εκπαιδευτικό έργο των μελών Δ.E.Π.
(κατ’ ανώτερο όριο 6 ώρες την εβδομάδα) στον 1ο κύκλο σπουδών (Π.Π.Σ.), κατόπιν εισήγησης του αρμόδιου
Τομέα στον οποίο εκπονεί έκαστος τη Μ.Δ.Ε. του, και
απόφασης της Σ.Ε. του Π.Μ.Σ.
Οι Μ.Φ. προβαίνουν στις απαραίτητες ενέργειες έκδοσης ακαδημαϊκής ταυτότητας μέσω της Ηλεκτρονικής
Υπηρεσίας Απόκτησης Ακαδημαϊκής Ταυτότητας του
Υπουργείου Παιδείας, Θρησκευμάτων και Αθλητισμού.
Η Συνέλευση Τμήματος μετά την εισήγηση της Σ.Ε.,
δύναται να αποφασίσει τη διαγραφή Μ.Φ. στις παρακάτω
περιπτώσεις:
- Εάν υπερβούν το ανώτατο όριο απουσιών, όπως ορίζεται στον παρόντα Κανονισμό.
- Εάν έχουν αποτύχει στην εξέταση μαθήματος ή μαθημάτων όπως ορίζεται στον Κανονισμό και δεν έχουν
ολοκληρώσει επιτυχώς το πρόγραμμα.
- Εάν υπερβούν τη μέγιστη χρονική διάρκεια φοίτησης
στο Π.Μ.Σ., όπως ορίζεται στον παρόντα Κανονισμό.
- Εάν έχουν παραβιάσει τις κείμενες διατάξεις όσον
αφορά στην αντιμετώπιση πειθαρχικών παραπτωμάτων
από τα αρμόδια πειθαρχικά Όργανα.
- Φοιτητές/τριες που δεν ανανέωσαν την εγγραφή τους
ή δεν παρακολούθησαν μαθήματα για δύο (2) συνεχόμενα εξάμηνα χάνουν αυτοδίκαια την ιδιότητα του Μ.Φ.
και διαγράφονται από τα μητρώα του Π.Μ.Σ.
- Αυτοδίκαια κατόπιν σχετικής υποβολής αιτήσεως
του/της Μ.Φ.
- Εάν δεν σέβονται και δεν τηρούν τις αποφάσεις των
αρμοδίων οργάνων καθώς και την ακαδημαϊκή δεοντολογία.
Άρθρο 10
Απονομή και Βαθμός Δ.Μ.Σ.
Προϋποθέσεις Απονομής Δ.Μ.Σ.
Ο/η Μ.Φ. ολοκληρώνει τις σπουδές του/της και λαμβάνει το Δίπλωμα Μεταπτυχιακών Σπουδών (Δ.Μ.Σ.)
(Παράρτημα 5), όταν εκπληρώσει όλες τις, υπό του Προγράμματος και του Εσωτερικού Κανονισμού λειτουργίας
για τις Μεταπτυχιακές Σπουδές του Πανεπιστημίου Πατρών, προβλεπόμενες υποχρεώσεις.
Ειδικότερα:
α) Να περατώσει επιτυχώς με προαγωγικό βαθμό τα
προβλεπόμενα μαθήματα.
β) Να αξιολογηθεί επιτυχώς κατά την δημόσια παρουσίαση της Μ.Δ.Ε.
γ) Να εκπληρώσει όλες τις λοιπές υποχρεώσεις του/της.
Εάν οι εν λόγω προϋποθέσεις δεν επιτευχθούν μέσα
στην μέγιστη προβλεπόμενη διάρκεια σπουδών, ο/η
Μ.Φ. διαγράφεται από το Π.Μ.Σ. κατόπιν πράξης διαγραφής η οποία εκδίδεται μετά από απόφαση της Συ-
νέλευσης του Τμήματος και κοινοποιείται στον/στην ενδιαφερόμενο/η από τη Γραμματεία του Π.Μ.Σ. Σε αυτήν
την περίπτωση δικαιούται μόνον απλού πιστοποιητικού
επιτυχούς παρακολούθησης των μαθημάτων, όπου έλαβε προαγωγικό βαθμό.
Υπολογισμός βαθμού Δ.Μ.Σ.
Ο τελικός βαθμός του Δ.Μ.Σ. προκύπτει από τον βαθμό των μεταπτυχιακών μαθημάτων και τον βαθμό της
Μ.Δ.Ε., σύμφωνα με απόφαση της Συνέλευσης του Τμήματος, ως ακολούθως:
Ο βαθμός του Δ.Μ.Σ. προκύπτει από την σταθμισμένη μέση τιμή των βαθμών των μαθημάτων του Π.Μ.Σ.
και της Μ.Δ.Ε. (συντελεστές στάθμισης αποτελούν οι
πιστωτικές μονάδες των μαθημάτων και της Μ.Δ.Ε.) και
υπολογίζεται, με ακρίβεια δεύτερου δεκαδικού ψηφίου,
με τον ακόλουθο τρόπο:
Ο βαθμός κάθε μαθήματος και της Μ.Δ.Ε., πολλαπλασιάζεται με τον αντίστοιχο βαθμό πιστωτικών μονάδων
(ECTS) και το άθροισμα των γινομένων διαιρείται με τον
αριθμό πιστωτικών μονάδων που απαιτούνται για τη
λήψη του Δ.Μ.Σ.
Ο βαθμός του Δ.Μ.Σ. πιστοποιεί την επιτυχή περάτωση των σπουδών του/της Μ.Φ. Στα απονεμόμενα Δ.Μ.Σ.
αναγράφεται χαρακτηρισμός Καλώς, Λίαν Καλώς, Άριστα
που αντιστοιχεί σε:
- «Άριστα» από 8,50 έως 10.
- «Λίαν Καλώς» από 6,50 έως 8,49.
- «Καλώς» από 5 έως 6,49.
Η απονομή των τίτλων Δ.Μ.Σ. εγκρίνεται από τη Συνέλευση του Τμήματος.
Απαραίτητα δικαιολογητικά
Για την απονομή Δ.Μ.Σ. οι Μ.Φ. οφείλουν:
1. Να προσκομίσουν στην Γραμματεία του Τμήματος
τελικό αντίγραφο της Μ.Δ.Ε. σε ηλεκτρονική μορφή (pdf).
2. Να επιστρέψουν στη Γραμματεία του Τμήματος την
ακαδημαϊκή ταυτότητα και τη μαγνητική κάρτα εισόδου
(εφόσον έχουν παραλάβει) και στη Φοιτητική Μέριμνα
την ευρωπαϊκή κάρτα ασφάλισης που έχει εκδοθεί από
το Πανεπιστήμιο (εάν έχουν).
3. Να προσκομίσουν από τη Βιβλιοθήκη του Πανεπιστημίου Πατρών αριθμό πρωτοκόλλου κατάθεσης
ή βεβαίωση κατάθεσης της Μ.Δ.Ε. Σημειώνεται ότι οι
Μ.Δ.Ε. υποβάλλονται μόνο ηλεκτρονικά στο Ιδρυματικό
Αποθετήριο στη διεύθυνση www.nemertes.lis.upatras.gr
4. Να συμπληρώσουν αίτηση για συμμετοχή στην απονομή του Δ.Μ.Σ., η οποία χορηγείται από την Γραμματεία
του Τμήματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
Τελετουργικό Απονομής Δ.Μ.Σ.
Ο/Η Μ.Φ. που ολοκλήρωσε επιτυχώς τις σπουδές του/
της, ορκίζεται ενώπιον του Πρυτάνεως και του Προέδρου
του Τμήματος, σε δημόσια τελετή, που γίνεται μετά τη
λήξη εκάστης εξεταστικής περιόδου, σε ημέρα και ώρα,
που ορίζεται από τον Πρύτανη σε συνεργασία με τους
Προέδρους των Τμημάτων. Ο όρκος δεν αποτελεί συστατικό στοιχείο της επιτυχούς περάτωσης των σπουδών,
είναι όμως αναγκαία προϋπόθεση για τη χορήγηση του
τίτλου. Πριν από την ορκωμοσία μπορεί να χορηγείται
βεβαίωση επιτυχούς περάτωσης των σπουδών.
Για λόγους ανωτέρας βίας (π.χ. λόγοι υγείας, διαμονή
ή εργασία στο εξωτερικό, στρατιωτικές υποχρεώσεις)
και με αίτησή του προς τη Γραμματεία του Τμήματος, ο
απόφοιτος μπορεί να ζητήσει τη χορήγηση του τίτλου
σπουδών χωρίς να συμμετάσχει στην τελετή ορκωμοσίας ή να ζητήσει να συμμετάσχει σε επόμενη τελετή
ορκωμοσίας. Η εξαίρεση από την υποχρέωση συμμετοχής σε ορκωμοσία εγκρίνεται από τον Πρόεδρο του
Τμήματος.
Άρθρο 11
Λογοκλοπή
Ο/Η Μ.Φ. υποχρεούται να αναφέρει με τον ενδεδειγμένο τρόπο αν χρησιμοποίησε το έργο και τις απόψεις
άλλων.
Η αντιγραφή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου/ας άλλου/ης, καθώς και η χρησιμοποίηση εργασίας άλλου/ης - δημοσιευμένης ή μη - χωρίς τη δέουσα
αναφορά. Η αντιγραφή οποιουδήποτε υλικού τεκμηρίωσης, ακόμη και από μελέτες του/της ιδίου/ας του/
της υποψηφίου/ας, χωρίς σχετική αναφορά, μπορεί να
στοιχειοθετήσει απόφαση της Συνέλευσης του Τμήματος για διαγραφή του/της. Στις παραπάνω περιπτώσεις,
η Συνέλευση του Τμήματος μπορεί να αποφασίσει τη
διαγραφή του/της, αφού προηγουμένως του/της δοθεί
η δυνατότητα να εκθέσει, προφορικώς ή γραπτώς, τις
απόψεις του/της επί του θέματος.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται για αντιμετώπιση του προβλήματος στη Συνέλευση του Τμήματος. Ως παραβάσεις
θεωρούνται και τα παραπτώματα της αντιγραφής ή της
λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από Μ.Φ. κατά τη
συγγραφή εργασιών στο πλαίσιο των μαθημάτων ή την
εκπόνηση της Μ.Δ.Ε.
Άρθρο 12
Φοιτητικές παροχές
Οι Μ.Φ. δύνανται να χρησιμοποιούν την υπάρχουσα
υλικοτεχνική υποδομή του Πανεπιστημίου, η οποία περιλαμβάνει χώρους διδασκαλίας κατάλληλα εξοπλισμέ-
νους με σύγχρονα μέσα διδασκαλίας και Η/Υ, τη Βιβλιοθήκη, και τις εγκαταστάσεις του Τμήματος.
Οι Μ.Φ. που δεν έχουν άλλη ιατροφαρμακευτική και
νοσοκομειακή περίθαλψη, δικαιούνται πλήρη ιατροφαρμακευτική και νοσοκομειακή περίθαλψη στο Εθνικό Σύ-
στημα Υγείας (Ε.Σ.Υ.) με κάλυψη των σχετικών δαπανών
από τον Εθνικό Οργανισμό Παροχής Υπηρεσιών Υγείας
(Ε.Ο.Π.Υ.Υ.) κατ’ ανάλογη εφαρμογή του άρθρου 33 του
ν. 4368/2016 (Α’ 83).
Οι Μ.Φ. δικαιούνται δωρεάν σίτιση και στέγαση με βάση
την ατομική και οικογενειακή οικονομική τους κατάσταση
και την εντοπιότητά τους, καθώς και την έδρα του Α.Ε.Ι.,
και τις ειδικές συνθήκες που επικρατούν σε αυτό.
Οι μεταπτυχιακοί φοιτητές λαμβάνουν διευκολύνσεις
για τις μετακινήσεις τους σε όλη τη διάρκεια του έτους
και τα αναγκαία μέσα για την πολιτιστική τους καλλιέργεια και ψυχαγωγία.
Άρθρο 13
Παράρτημα Διπλώματος
Επιπλέον του τίτλου του Π.Μ.Σ., χορηγείται Παράρτημα Διπλώματος (Π.Δ.) το οποίο είναι επεξηγηματικό
έγγραφο και δεν υποκαθιστά τον επίσημο τίτλο σπουδών
ή την αναλυτική βαθμολογία των μαθημάτων. Το Π.Δ.
επισυνάπτεται στον τίτλο σπουδών και παρέχει πληροφορίες σχετικά με τη φύση, το επίπεδο, το γενικότερο
πλαίσιο εκπαίδευσης, το περιεχόμενο και το καθεστώς
των σπουδών, οι οποίες ολοκληρώθηκαν με επιτυχία από
το άτομο που αναγράφεται ονομαστικά στο πρωτότυπο του τίτλου. Στο Π.Δ. δεν γίνονται αξιολογικές κρίσεις
και δεν υπάρχουν δηλώσεις ισοτιμίας ή αντιστοιχίας ή
προτάσεις σχετικά με την αναγνώριση του τίτλου στο
εξωτερικό. Το Π.Δ. εκδίδεται αυτομάτως και χωρίς καμία
οικονομική επιβάρυνση στην ελληνική και στην αγγλική
γλώσσα, και πρέπει να πληροί τις προϋποθέσεις γνησιότητας που απαιτούνται για τον χορηγούμενο τίτλο
σπουδών. Η ημερομηνία έκδοσης του Π.Δ. δεν συμπίπτει
υποχρεωτικά με την ημερομηνία χορήγησης του τίτλου
σπουδών, αλλά δεν μπορεί ποτέ να είναι προγενέστερη
από αυτή.
Άρθρο 14
Διοικητική Υποστήριξη - Υλικοτεχνική Υποδομή
Η λειτουργία του Π.Μ.Σ. αξιοποιεί την υποδομή (αίθουσες διδασκαλίας, εργαστήρια κ.λπ.) του Τμήματος Βιο-
λογίας του Πανεπιστημίου Πατρών. Το Τμήμα Βιολογίας
είναι ένα από τα έξι Τμήματα που απαρτίζουν τη Σχολή
Θετικών Επιστημών και στεγάζεται μαζί με το Τμήμα
Μαθηματικών σε ένα ενιαίο τριώροφο κτίριο. Για περισσότερες πληροφορίες συμβουλευτείτε την ιστοσελίδα
http://www.biology.upatras.gr/video_presentation/
στον ιστότοπο του Τμήματος Βιολογίας.
Στο Π.Μ.Σ. λειτουργεί Γραμματεία, η οποία ασκεί τα
καθήκοντα της διοικητικής υποστήριξής του και είναι
υπεύθυνη για την ομαλή, αποτελεσματική και εύρυθμη
λειτουργία του. Στην αρμοδιότητά της υπάγονται όλα
τα θέματα που έχουν σχέση με την διεξαγωγή της αλληλογραφίας, την τήρηση πρωτοκόλλου και αρχείου,
την τήρηση πρακτικών των συνεδριάσεων των συλλογικών οργάνων του Π.Μ.Σ., την κατάρτιση και τήρηση
των μητρώων και ατομικών φακέλων των Μ.Φ., την παρακολούθηση της φοιτητικής τους κατάστασης (κατα-
χώριση βαθμολογίας, κ.λπ.), τη χορήγηση βεβαιώσεων,
πιστοποιητικών και άλλων τίτλων σπουδών στους Μ.Φ.,
τις ορκωμοσίες, τις φοιτητικές ταυτότητες, κ.λπ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
Άρθρο 15
Πόροι Π.Μ.Σ. - Οικονομική Διαχείριση
Οι πόροι του Προγράμματος Μεταπτυχιακών Σπουδών (Π.Μ.Σ.) δύνανται να προέρχονται από: α) δωρεές,
χορηγίες και πάσης φύσεως οικονομικές ενισχύσεις που
συνάδουν με τους στόχους του, β) κληροδοτήματα, γ)
πόρους από ερευνητικά έργα ή προγράμματα, δ) ιδίους
πόρους του Ανώτατου Εκπαιδευτικού Ιδρύματος (Α.Ε.Ι.)
και ε) τον κρατικό προϋπολογισμό ή το πρόγραμμα δημοσίων επενδύσεων.
Δεν απαιτείται η καταβολή διδάκτρων για τη φοίτηση
στο Π.Μ.Σ.
Άρθρο 16
Αξιολόγηση
Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος από τους/τις
Μ.Φ. Η αξιολόγηση γίνεται με τη χρήση ειδικού εντύπου/
ερωτηματολογίου αξιολόγησης που συμπληρώνουν οι
Μ.Φ. Το ερωτηματολόγιο καλύπτει την αξιολόγηση του
μαθήματος και των διδασκόντων. Τα μαθήματα αξιολογούνται ως προς το περιεχόμενο, τον τρόπο διδασκα-
λίας, το εκπαιδευτικό υλικό, και το βαθμό συσχέτισής
τους με τις αρχές και τη φιλοσοφία του μεταπτυχιακού
προγράμματος.
Οι διδάσκοντες αξιολογούνται ως προς τις γνώσεις
και την ικανότητα μετάδοσής τους στους/στις Μ.Φ., την
προετοιμασία τους, τη χρήση σύγχρονης βιβλιογραφίας,
την προθυμία τους να απαντούν σε ερωτήσεις, την έγκαιρη βαθμολόγηση και επιστροφή εργασιών και γραπτών
εξετάσεων και την τήρηση των ωρών διδασκαλίας του
μαθήματος.
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη Μονάδα Διασφάλισης Ποιότητας (ΜΟ.
ΔΙ.Π.) του Πανεπιστημίου Πατρών στο πλαίσιο της εσωτερικής αξιολόγησης της ακαδημαϊκής μονάδας στην
οποία ανήκει και σύμφωνα με την αντίστοιχη διεργασία
του εσωτερικού Συστήματος Διασφάλισης Ποιότητας
του Ιδρύματος.
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της ακαδημαϊκής μονάδας από
την Εθνική Αρχή Ανώτατης Εκπαίδευσης. Στο πλαίσιο
αυτό αξιολογείται η συνολική αποτίμηση του έργου που
επιτελέστηκε από το Π.Μ.Σ., ο βαθμός εκπλήρωσης των
στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην αγορά
εργασίας, ο βαθμός συμβολής του στην έρευνα, η εσωτερική αξιολόγησή του από τους Μ.Φ., η σκοπιμότητα πα-
ράτασης της λειτουργίας του, καθώς και λοιπά στοιχεία
σχετικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση (παρ. 1 του άρθρου 87 του ν. 4957/2022).
Αν ένα Π.Μ.Σ. κατά το στάδιο της αξιολόγησής του σύμφωνα με την ανωτέρω παράγραφο κριθεί ότι δεν πλη-
ροί τις προϋποθέσεις συνέχισης της λειτουργίας του, η
λειτουργία του ολοκληρώνεται με την αποφοίτηση των
ήδη εγγεγραμμένων φοιτητών σύμφωνα με την απόφαση ίδρυσης και τον Κανονισμό Μεταπτυχιακών και
Διδακτορικών Προγραμμάτων Σπουδών.
Άρθρο 17
Ιστοσελίδα του Π.Μ.Σ.
Το Π.Μ.Σ. προβάλλεται στη θέση http://www.biology.
upatras.gr/postgraduate/. Στον ιστότοπο παρουσιάζεται
το σύνολο των πληροφοριών και κανονισμών που ενδιαφέρουν τους/τις Μ.Φ., όπως το Πρόγραμμα Σπουδών,
το ωρολόγιο πρόγραμμα μαθημάτων και εξετάσεων, το
προσωπικό που υποστηρίζει το Π.Μ.Σ., χρήσιμα έντυπα,
κ.λπ. Η επίσημη ιστοσελίδα του Π.Μ.Σ. ενημερώνεται
διαρκώς και περιέχει όλες τις πληροφορίες και ανακοινώσεις του Προγράμματος και αποτελεί τον επίσημο χώρο
ενημέρωσης των Μ.Φ.
Άρθρο 18
Μεταβατικές διατάξεις
Όσα θέματα δεν ρυθμίζονται από τον παρόντα Κανονισμό και τον εσωτερικό Κανονισμό των Π.Μ.Σ., ρυθμί-
ζονται με απόφαση της Συνέλευσης του Τμήματος.
Άρθρο 19
Συντμήσεις
Α.Ε.Ι.: Ανώτατο Εκπαιδευτικό Ίδρυμα
Α.Σ.Ε.Ι.: Ανώτατο Στρατιωτικό Εκπαιδευτικό Ίδρυμα
Β.Κ.Π.: Βιβλιοθήκη & Κέντρο Πληροφόρησης
Δ.Ε.Π. : Διδακτικό Ερευνητικό Προσωπικό
Δ.Μ.Σ.: Δίπλωμα Μεταπτυχιακών Σπουδών
Ε.ΔΙ.Π.: Εργαστηριακό Διδακτικό Προσωπικό
Ε.Ε.Π.: Ειδικό Εκπαιδευτικό Προσωπικό
Ε.Κ.: Επιβλέπων/ουσα Καθηγητής/τρια
Ε.Λ.Κ.Ε.: Ειδικός Λογαριασμός Κονδυλίων
Έρευνας
Ε.Τ.Ε.Π.: Ειδικό Τεχνικό Εργαστηριακό
Προσωπικό
ΕΘ.Α.Α.Ε.: Εθνική Αρχή Ανώτατης Εκπαίδευσης
Μ.Δ.Ε.: Μεταπτυχιακή Διπλωματική Εργασία
Μ.Φ.: Μεταπτυχιακός/η Φοιτητής/τρια
Π.Μ.: Πιστωτικές Μονάδες (ECTS)
Π.Μ.Σ.: Πρόγραμμα Μεταπτυχιακών Σπουδών
Σ.Ε.: Συντονιστική Επιτροπή
Τ.Ε.Ε.: Τριμελής Εξεταστική Επιτροπή
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
Άρθρο 20
Παραρτήματα
ρ ρ ήμ
ΠΑΡΑΡΤΗΜΑ 1
ΔΔΙΚΑΙΟΛΟΓΗΤΙΚΑ ΥΠΟΨΗΦΙΟΤΗΤΑΣ ΣΤΟ Π.Μ.Σ.
Οι υποψήφιοι υποβάλουν τα παρακάτω δικαιολογητικά:
α) Αίτηση συμμετοχής (ηλεκτρονικά και σε έντυπη μορφή).
β) Αντίγραφο πτυχίου/διπλώματος ή βεβαίωση περάτωσης σπουδών.
γ) Πιστοποιητικό αναλυτικής βαθμολογίας.
δ) Αναλυτικό βιογραφικό σημείωμα.
ε) Αποδεικτικά ερευνητικής ή επαγγελματικής δραστηριότητας (εάν υπάρχουν).
ζ) Τουλάχιστον δύο (2) συστατικές επιστολές.
η) Αντίγραφο μεταπτυχιακού τίτλου σπουδών (εάν υπάρχει).
θ) Δημοσιεύσεις σε περιοδικά με κριτές (εάν υπάρχουν).
ι) Παράρτημα διπλώματος εάν έχει χορηγηθεί.
κ) Φωτοτυπία δύο όψεων της αστυνομικής ταυτότητας.
λ) Αντίγραφο πιστοποιητικού γνώσης της αγγλικής γλώσσας (Β2 Lower).
Σημειώνεται ότι οι αιτήσεις των υποψηφίων θα πρέπει να υποβληθούν υυποχρεωτικά και ηλεκτρονικά,
με κκεφαλαίους ελληνικούς χαρακτήρες, στη δικτυακή πύλη:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
https://matrix.upatras.gr/sap/bc/webdynpro/sap/zups_pg_adm#
ΠΑΡΑΡΤΗΜΑ 2
ΟΟΔΗΓΙΕΣ ΣΥΓΓΡΑΦΗΣ Μ.Δ.Ε. (καθορίζονται με απόφαση της Συνέλευσης του Τμήματος)
Οι Μ.Φ. πρέπει να δώσουν μεγάλη προσοχή στη μορφοποίηση του κειμένου, προκειμένου η Μ.Δ.Ε. να
είναι ευανάγνωστη. Το σύγγραμμα πρέπει να ακολουθεί τις ακόλουθες προδιαγραφές:
x
Η γλώσσα συγγραφής είναι είτε η Ελληνική (συνοδεύεται από περίληψη στην Αγγλική), είτε
η Αγγλική (συνοδεύεται από εκτεταμένη περίληψη στην Ελληνική), ύστερα από συνεννόηση
του/της ΜΦ με τον/την Ε.Κ.
x
Μέγεθος σελίδας: A4 (πλάτος 21 cm, ύψος 29.7 cm)
x
Περιθώρια: 1.5 cm κατ' ελάχιστον σε κάθε πλευρά
x
Τύπος γραμματοσειράς: Calibri, Times New Roman ή συναφής
x
Μέγεθος γραμματοσειράς: 11 pt κατ' ελάχιστον
x
Οι εικόνες, τα σχήματα, τα διαγράμματα, οι πίνακες να είναι ευδιάκριτα και υψηλής
ποιότητας. Να συνοδεύονται από σχετική λεζάντα και να περιγράφονται/αναφέρονται
τουλάχιστον μια φορά μέσα στο κείμενο της Μ.Δ.Ε.
x
Όλες οι βιβλιογραφικές αναφορές να αναφέρονται μέσα στο κείμενο της Μ.Δ.Ε.
Η ακριβής δομή της Μ.Δ.Ε. καθορίζεται ύστερα από συνεννόηση του/της Μ.Φ. με τον/την Ε.Κ.
Ενδεικτικά, μια τυπική εργασία σελιδοποιείται ως ακολούθως:
¾
Εξώφυλλο (λογότυπα Πανεπιστημίου Πατρών και Π.Μ.Σ., τίτλος Π.Μ.Σ., τίτλος Μ.Δ.Ε.,
ονοματεπώνυμο Μ.Φ., ονοματεπώνυμο Ε.Κ.)
¾
Πρόλογος (προαιρετικός), με ευχαριστίες κ.λπ.
¾
Περίληψη και λέξεις-κλειδιά (ελληνικά και αγγλικά)
¾
Περιεχόμενα
¾
Κείμενο (χρήση κειμενογράφου MS Word)
i. Εισαγωγή
ii. Κύριο μέρος (με τα μεγαλύτερα κεφάλαια και τα πλέον σημαντικά υποκεφάλαια στη
συνέχεια συναφών κεφαλίδων)
¾
Παραπομπές
i. Βιβλιογραφία
ii. Παραρτήματα (εάν υπάρχουν).
iii.
ΠΑΡΑΡΤΗΜΑ 3
ΟΟΡΟΙ ΣΥΓΓΡΑΦΗΣ ΚΑΙ ΔΗΜΟΣΙΟΠΟΙΗΣΗΣ ΜΕΤΑΠΤΥΧΙΑΚΩΝ ΕΡΓΑΣΙΩΝ  ΣΤΟ ΠΑΝΕΠΙΣΤΗΜΙΟ ΠΑΤΡΩΝ
Κάθε τόμος με το κείμενο της εργασίας φέρει ευδιάκριτα στο πίσω μέρος της σελίδας τίτλου του τα
ακόλουθα:
Πανεπιστήμιο Πατρών, [Τμήμα]
[Όνομα Συγγραφέα]
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
© [έτος] - Με την επιφύλαξη παντός δικαιώματος
1. Ο/Η Μ.Φ. -μέσα από τη σχετική φόρμα κατάθεσης της εργασίας στο Ιδρυματικό Αποθετήριο
Νημερτής- εκχωρεί στο Πανεπιστήμιο Πατρών και στη Βιβλιοθήκη & Κέντρο Πληροφόρησης το μη
αποκλειστικό δικαίωμα διάθεσής της μέσα από το διαδίκτυο για σκοπούς συστηματικής και πλήρους
συλλογής της ερευνητικής παραγωγής του Πανεπιστημίου Πατρών, καταγραφής, διαφάνειας και
προαγωγής της έρευνας.
2. Κάθε Μ.Φ. που εκπονεί Μ.Δ.Ε. σε Τμήμα του Πανεπιστημίου Πατρών, θεωρείται ότι έχει λάβει
γνώση και αποδέχεται τα ακόλουθα:
• Το σύνολο της εργασίας αποτελεί πρωτότυπο έργο, παραχθέν από τον/ην ίδιο/α, και δεν
παραβιάζει δικαιώματα τρίτων καθ’ οιονδήποτε τρόπο.
• Εάν η Μ.Δ.Ε. περιέχει υλικό, το οποίο δεν έχει παραχθεί από τον/ην ίδιο/α, αυτό πρέπει να
είναι ευδιάκριτο και να αναφέρεται ρητώς εντός του κειμένου της εργασίας ως προϊόν εργασίας
τρίτου, σημειώνοντας με παρομοίως σαφή τρόπο τα στοιχεία ταυτοποίησής του, ενώ παράλληλα
βεβαιώνει πως στην περίπτωση χρήσης αυτούσιων γραφικών αναπαραστάσεων, εικόνων,
γραφημάτων κ.λπ., έχει λάβει τη χωρίς περιορισμούς άδεια του κατόχου των πνευματικών
δικαιωμάτων για την συμπερίληψη και επακόλουθη δημοσίευση του υλικού αυτού.
• O/Η Μ.Φ. φέρει αποκλειστικά την ευθύνη της δίκαιης χρήσης του υλικού που χρησιμοποίησε
και τίθεται αποκλειστικός υπεύθυνος των πιθανών συνεπειών της χρήσης αυτής. Αναγνωρίζει δε
ότι το Πανεπιστήμιο Πατρών δεν φέρει ούτε αναλαμβάνει οιαδήποτε ευθύνη τυχόν προκύψει
από πλημμελή εκκαθάριση πνευματικών δικαιωμάτων.
• Η σύνταξη, κατάθεση και διάθεση της Μ.Δ.Ε. δεν κωλύεται από οποιαδήποτε παραχώρηση των
πνευματικών δικαιωμάτων του συγγραφέα σε τρίτους, π.χ. σε εκδότες μονογραφιών ή
επιστημονικών περιοδικών, σε οποιοδήποτε διάστημα, πριν ή μετά τη δημοσίευση της εργασίας,
και πως ο συγγραφέας αναγνωρίζει ότι το Πανεπιστήμιο Πατρών δεν απεμπολεί τα δικαιώματα
διάθεσης του περιεχομένου της Μ.Δ.Ε. σύμφωνα με τα μέσα που το ίδιο επιλέγει.
• Για τους παραπάνω λόγους κατά την υποβολή της Μ.Δ.Ε. ο/η Μ.Φ. υποβάλλει υπεύθυνη
δήλωση, στην οποία δηλώνει ότι έχει λάβει γνώση και γνωρίζει τις συνέπειες του νόμου και των
οριζομένων στους Κανονισμούς Σπουδών του Π.Μ.Σ. και του Τμήματος και στον Εσωτερικό
Κανονισμό Λειτουργίας του Πανεπιστημίου Πατρών, καθώς και ότι η εργασία που καταθέτει με
θέμα «……..» έχει εκπονηθεί με δική του ευθύνη τηρουμένων των προϋποθέσεων που ορίζονται
στις ισχύουσες διατάξεις και στον παρόντα Κανονισμό για τα πνευματικά δικαιώματα.
3. Οι Μ.Δ.Ε. δημοσιεύονται στο Ιδρυματικό Αποθετήριο το αργότερο εντός δώδεκα (12) μηνών. Η Σ.Ε.
ενός Π.Μ.Σ. μπορεί να ζητήσει, μετά από επαρκώς τεκμηριωμένη αίτηση του Επιβλέποντος Καθηγητή
και του/της Μ.Φ., την προσωρινή εξαίρεση της δημοσιοποίησης της εργασίας στο Ιδρυματικό
Αποθετήριο, για σοβαρούς λόγους που σχετίζονται με την περαιτέρω πρόοδο και εξέλιξη της
ερευνητικής δραστηριότητας, εάν θίγονται συμφέροντα του ιδίου ή άλλων φυσικών προσώπων,
φορέων, εταιριών κ.λπ.
Η περίοδος εξαίρεσης δεν μπορεί να υπερβαίνει τους τριανταέξι μήνες (36) μήνες, εφόσον δεν
συντρέχουν άλλα νομικά κωλύματα. Επισημαίνεται ότι η κατάθεση της Μ.Δ.Ε. γίνεται μετά την επιτυχή
παρουσίασή της, σύμφωνα με τα προβλεπόμενα στις εκάστοτε ισχύουσες διατάξεις, και πριν την
απονομή του τίτλου σπουδών, αλλά η διάθεσή της ρυθμίζεται από τη Βιβλιοθήκη ανάλογα με το
σχετικό αίτημα.
ΚΚΑΤΑΘΕΣΗ  ΚΕΙΜΕΝΟΥ ΓΙΑ ΤΗ ΒΙΒΛΙΟΘΗΚΗ ΚΑΙ ΤΗ ΝΗΜΕΡΤΗ
Η κατάθεση της Μ.Δ.Ε. στις δομές της Βιβλιοθήκης & Κέντρου Πληροφόρησης (Β.Κ.Π.), σύμφωνα με τον
Εσωτερικό Κανονισμό της Βιβλιοθήκης & Κέντρου Πληροφόρησης (Συνεδρίαση Συγκλήτου
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
382/20.04.05, αναθεώρηση 59/04.06.15), είναι υποχρεωτική για τους/τις Μ.Φ. του Πανεπιστημίου
Πατρών σε ηλεκτρονική μορφή. Με την κατάθεση της εργασίας η Β.Κ.Π. χορηγεί τις απαραίτητες
βεβαιώσεις για τις Γραμματείες των Τμημάτων τους.
ΠΑΡΑΡΤΗΜΑ 4
ΥΥΠΟΔΕΙΓΜΑ ΠΡΑΚΤΙΚΟΥ ΕΞΕΤΑΣΗΣ Μ.Δ.Ε.
ΕΛΛΗΝΙΚΗ ΔΗΜΟΚΡΑΤΙΑ
ΤΜΗΜΑ ΒΒΙΟΛΟΓΙΑΣ
ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ
«Βιολογική Τεχνολογία: Έρευνα & Εφαρμογές»
ΠΡΑΚΤΙΚΟ ΕΞΕΤΑΣΗΣ
Σήμερα, την (ημερομηνία ολογράφως), η Τριμελής Εξεταστική Επιτροπή, όπως αυτή ορίσθηκε από την
Συνέλευση Τμήματος (αριθμός και ημερομηνία), αποτελούμενη από την/τον (όνομα επιβλέποντα και
ιδιότητα), ως επιβλέποντα, την/τον (όνομα εξεταστή και ιδιότητα) και την/τον (όνομα εξεταστή και
ιδιότητα), αφού μελέτησε και παρακολούθησε τη δημόσια παρουσίαση της Διπλωματικής Εργασίας για
απόκτηση Διπλώματος Μεταπτυχιακών Σπουδών, της/του Μεταπτυχιακής/ού Φοιτήτριας/ή κ.
(ονοματεπώνυμο), με τίτλο:
«……………………………………………………………………………………………»
ΑΑΠΟΦΑΣΙΣΕ
ομόφωνα, κατόπιν συζητήσεως, να βαθμολογήσει τη Διπλωματική Εργασία της/του
κ. (ονοματεπώνυμο) με το βαθμό: (ολογράφως και σε παρένθεση αριθμητικά).
ΗΗ ΕΠΙΤΡΟΠΗ
(Ονοματεπώνυμο επιβλέποντα)
(Ονοματεπώνυμο εξεταστή)
(Ονοοματεπώνυμο εξεταστή)
(Ιδιότητα)
(Τμήμα )
(Πανεπιστήμιο )
(Ιδιότητα)
(Τμήμα)
(Πανεπιστήμιο)
(Ιδιότητα)
(Τμήμα)
(Πανεπιστήμιο)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
ΠΑΡΑΡΤΗΜΑ 5
ΟΟ ΠΡΟΤΥΠΟΣ ΤΙΤΛΟΣ (ΔΙΠΛΩΜΑ ΜΕΤΑΠΤΥΧΙΑΚΩΝ ΣΠΟΥΔΩΝ) ΠΟΥ ΑΠΟΝΕΜΕΙ ΤΟ Π.Μ.Σ.
ΑΡΙΘΜΟΣ ΜΗΤΡΩΟΥ
ΔΙΠΛΩΜΑΤΟΥΧΟΥ:
ΕΛΛΗΝΙΚΗ ΔΗΜΟΚΡΑΤΙΑ
(ΛΟΓΟΤΥΠΟ ΠΑΝΕΠΙΣΤΗΜΙΟΥ)
ΠΑΝΕΠΙΣΤΗΜΙΟ ΠΑΤΡΩΝ
ΣΧΟΛΗ ΘΕΤΙΚΩΝ ΕΠΙΣΤΗΜΩΝ
ΤΜΗΜΑ ΒΙΟΛΟΓΙΑΣ
ΔΙΠΛΩΜΑ ΜΕΤΑΠΤΥΧΙΑΚΩΝ ΣΠΟΥΔΩΝ
ΣΤΗ ΒΙΟΛΟΓΙΚΗ ΤΕΧΝΟΛΟΓΙΑ: ΕΡΕΥΝΑ & ΕΦΑΡΜΟΓΕΣ
OO/Η (ονοματεπώνυμο φοιτητή) ΤΟΥ (πατρώνυμο φοιτητή)
ΠΤΥΧΙΟΥΧΟΣ/ΔΙΠΛΩΜΑΤΟΥΧΟΣ ΤΟΥ ΤΜΗΜΑΤΟΣ (τμήμα αποφοίτησης)
ΤΟΥ ΠΑΝΕΠΙΣΤΗΜΙΟΥ (πανεπιστήμιο)
ΕΞ/ΕΚ …(τόπος καταγωγής φοιτητή) ΟΡΜΩΜΕΝΟΣ/Η
ΣΠΟΥΔΑΣΕ
ΤΗ ΒΙΟΛΟΓΙΚΗ ΤΕΧΝΟΛΟΓΙΑ: ΕΡΕΥΝΑ & ΕΦΑΡΜΟΓΕΣ
ΣΤΟ ΠΑΝΕΠΙΣΤΗΜΙΟ ΠΑΤΡΩΝ
ΚΑΙ ΜΕΤΑ ΤΗΝ ΕΠΙΤΥΧΗ ΟΛΟΚΛΗΡΩΣΗ ΤΩΝ ΠΡΟΒΛΕΠΟΜΕΝΩΝ ΥΠΟΧΡΕΩΣΕΩΝ
ΤΟΥ/ΤΗΣ ΑΠΟΝΕΜΕΤΑΙ Ο ΒΑΘΜΟΣ
………………
ΕΓΚΡΙΘΗΚΕ ΣΤΟΥΣ ΔΙΠΛΩΜΑΤΟΥΧΟΥΣ
ΤΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ
ΤΗΝ/ΣΤΙΣ
(ημερομηνία κατάθεσης τελευταίας βαθμολογίας),
Η ΑΠΟΝΟΜΗ ΕΠΙΚΥΡΩΘΗΚΕ ΤΗΝ/ΣΤΙΣ …(ημερομηνία Συνέλευσης στην οποία εγκρίθηκε η απονομή του
Δ.Μ.Σ.)
Ο/Η ΠΡΥΤΑΝΗΣ
Ο/Η ΠΡΟΕΔΡΟΣ
ΤΟΥ ΤΜΗΜΑΤΟΣ
Ο/Η ΓΡΑΜΜΑΤΕΑΣ
ΤΟΥ ΤΜΗΜΑΤΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 10 Φεβρουαρίου 2025
Ο Πρύτανης
ΧΡΗΣΤΟΣ ΜΠΟΥΡΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 734/20.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200734.pdf | Tokens: 87146]